qundao/data-zh-poetry huggingface dataset:
摸鱼儿·遇半完圃作呈外父
作者：李符
朝代：清

掩重关、绿阴深窈。莺声都在高柳。兰椽添筑松廊小，难认旧时窗牖。槐雨骤。怅买棹、偏迟已是春归候。梅圆似豆。早屏锦无香，砌苔如洗，闲煞扫花帚。茅堂静，坐对药奁茶臼。客来便泻红友。横山钿朵飞苍霭，直到逻村溪口。逋翁后。算人境、诗仙只有冰清叟。渔蓑织就。肯相借门前，风潭百顷，一放钓丝否。小村庄、香茅盖屋，冷筠万个摇翠。柳丝榆荚纷无数，更护回阑幽砌。芳草地。剩仙令、当年老鹤眠云底。窗南竹几。对花架红深，茶烟青袅，篱曲短门闭。黄尘道，忽漫相逢燕市。倦游苦忆乡里。鼠须付与云林叟，写出清幽如此。图画里。须认取、双桥宛转通流水。他时艇子。好舣浦寻诗，隔溪唤酒，共枕绿蓑睡。
撷芳词·题演溪翁饮茶图
作者：李符
朝代：清

清和昼。汲泉溜。春牙秋片花瓷斗。披轻袷。停蕉箑。千缕烟中，鬓丝禅榻。开吟牖。桐阴覆。茶星朗映诗仙瘦。焙香荚。寻山衲。可能同载，一帆苕霅。
无闷·酬查德尹
作者：李符
朝代：清

登落星楼，望衣锦山，渺渺烟波千里。浑不省何年，醉牵吟袂。为报离情最苦，叹客与、黄花俱憔悴。香鲈绣鸭，梦中一艇，五湖秋水。书寄。雁翎系。爱金缕歌残，玉笙吹起。问近日西泠，几人同倚。可惜梅仙鹤径，但牧马、斜阳青莎里。想背锦、怀古含愁，也似秣陵游子。
明月棹孤舟·送周干夫之包山
作者：李符
朝代：清
体裁：词

采药名山移棹去。竟不待、石邮风住。缥缈无双，洞天第九，真胜一拳秦驻。带水频年离别苦。况千里、具区涛怒。甪里村深，毛公坛冷，从此是相思路。
明月棹孤舟·送周干夫之包山
作者：李符
朝代：清

采药名山移棹去。竟不待、石邮风住。缥缈无双，洞天第九，真胜一拳秦驻。带水频年离别苦。况千里、具区涛怒。角里村深，毛公坛冷，从此是相思路。
暗香·华希逸写焚香图见寄
作者：李符
朝代：清
体裁：词

粉销一卷。慰客情寂寞，萝窗徐展。淡扫墨眉，莫是崔徽旧时面。菡萏炉安燕几，袅屏角、烟残沉片。启螺盒、拨火重添，绦脱坠香腕。帘卷。
晚风剪。恨翠篆又销，梦里人远。对春易倦。忍记催熏绣衾暖。麝月双心如旧，奈焚向、凄凉庭院。怎怪得、无聊意，冶容笑浅。
暗香·华希逸写焚香图见寄
作者：李符
朝代：清

粉销一卷。慰客情寂寞，萝窗徐展。淡扫墨眉，莫是崔徽旧时面。菡萏炉安燕几，袅屏角、烟残沉片。启螺盒、拨火重添，绦脱坠香腕。帘捲。晚风剪。恨翠篆又销，梦里人远。对春易倦。忍记催熏绣衾暖。麝月双心如旧，奈焚向、凄凉庭院。怎怪得、无聊意，冶容笑浅。
月下笛·寄怀沈融谷
作者：李符
朝代：清

瘦沈多情，惜香锦箧，年年羁旅。乡城外、曾记踟蹰柳阴语。霎儿催上兰舟别，道鹦鹉、湖边且住。又谁知、旋买红鸯小马，向燕山路。春暮。空凝伫。看点点苍鴚，晚风吹去。裁书付与。一时难写离绪。双松树底衔杯共，忍更忆、铜驼旧雨。但有梦、必相寻，多在花辰月午。
村居书怀
作者：李符
朝代：清
体裁：七言律诗

欲采梅花酿曲尘，闭门日日醉青春。中怀挟策偏违俗，右臂佣书不救贫。解事园丁教种树，能言笼鸟报来宾。买山未定何山好，村屋年年托此身。
村居书怀
作者：李符
朝代：清

欲采梅花酿麴尘，闭门日日醉青春。中怀挟策偏违俗，右臂佣书不救贫。解事园丁教种树，能言笼鸟报来宾。买山未定何山好，村屋年年托此身。
柳梢青·和沈山子西湖后游
作者：李符
朝代：清

前度芳游。裙腰草外，绿漾轻舟。渡口飞花，波心掠燕，人倚红楼。重来缓控嘶骝。悄不见、疏帘上钩。一镜空香，双螺斜照，都是春愁。
柳腰轻
作者：李符
朝代：清

茜缩缓束春衫翠。柔娥近，酥娘比。倚阑横截，织梭低并。一捻沉檀通体。乍相抱、金凤屏边，宛携来、露桃宫里。尺六量成可似。掌擎看、柳条真细。作行云样，怕风吹去，五色千丝须系。舞茵上、戏学旋波，惯收裙、锁莲垂地。
桂枝香·蟹
作者：李符
朝代：清

秋宵月白。正三泖湖边，枯苇初织。采捕郎移，小艇呼灯争觅。腹芒输海双螯绣，听爬沙、重寻无迹。西风珑畔，香粳偷饱，内黄凝液。便日日、山厨捧出。胜夜照浑河，凿冰求得。剖向雕盘，朱橘香苞同色。登高遍插茱萸罢，最思量、剩匡狼籍。江乡风味，如今但有、梦寻疏荻。
桂殿秋
作者：李符
朝代：清

眠并早，爱新秋。梧窗凉月照蚊帱。熏香不放丝烟起，白袷红衫共一篝。
梅子黄时雨·五月三日蘅圃初度，赋菖蒲为寿
作者：李符
朝代：清

络石盘虬，是仙客旧栽，乱水深涧。渐锦雨抽苗，翠分如剑。已著紫茸烟穗，连花带露风中飐。芳根剪。九节寸琼，琴轸同短。付与柔葱轻浣。爱葫芦刻就，金缕双绾。把玉髓零香，细调红盏。预劝星郎今日醉，又何须待芳辰换。荷亭畔。午时细倾才算。
梦横塘·简筜谷
作者：李符
朝代：清

鸭头酥雨，雁背尖风，峭帆催别春市。几月秦淮，换细葛、芙蕖香里。秧珑耕蓑，柘村缲茧，顿牵乡思。上层楼试望，甚处家林，斜阳外、重重水。西邻旧筑渔矶。共棋灯笛月，今隔千里。银沫青笺，盼不到、一双花鲤。料只在、吴根越角，谁与衔杯伴吟袂。且待归来，约移秋艇，采菱红莼翠。
梦横塘·菱
作者：李符
朝代：清

镜花昼合，丝蔓秋肥，角尖凉触波底。一道香绳，早拦截、半塘秋水。断浦歌沉，夕阳人远，采残烟际。唤双桡并拨，就买湖边，船头载、蘋风起。蟾蜍股叠晶盘，付尊前素手，轻擘红碎。嫩玉分尝，便雪藕、也输甜脆。过重九、吴娃都散，蝶叶参差剩寒翠。更煮浮根，鼎娥传送，当园蔬销醉。
水调歌头·同斯年家兄夜话
作者：李符
朝代：清

我来官舍晚，弦月泻金波。问讯吾兄安否，千里挂帆过。见此江乡一带，父老尚安耕凿，无恙旧山河。经年一相见，且莫话干戈。兰膏烬，香螺劝，玉颜酡。夜阑犹未高枕，只为别时多。今岁已完婚嫁，傥忆东溪小筑，为办钓鱼蓑。不教山客去，其奈使君何。
水调歌头·放船
作者：李符
朝代：清

历乱渚花发，断续棹歌低。秦时一片长水，岁岁草萋萋、不着谢公蜡屐，且抱鄂君绣被，柔橹镜中移。招手呼渔父，共去采江篱。追畴昔，吕梁北，洞庭西。惊涛朝暮喧枕，击鼓赛冯夷。长向柁楼晚饭，何似船窗春酒，支卷醉眠欹。今日还家乐，遮莫子规啼。
水调歌头·放船
作者：李符
朝代：清
体裁：词

历乱渚花发，断续棹歌低。秦时一片长水，岁岁草萋萋、不着谢公蜡屐，且抱鄂君绣被，柔橹镜中移。招手呼渔父，共去采江蓠。追畴昔，吕梁北，洞庭西。惊涛朝暮喧枕，击鼓赛冯夷。长向柁楼晚饭，何似船窗春酒，支卷醉眠欹。今日还家乐，遮莫子规啼。
水龙吟·白莲
作者：李符
朝代：清

天孙织就轻绡，问谁剪缀银塘冷。玉容倚翠，芳心抱苦，半池开并。水染成香，月溶无色，夜来难认。便湔裙人到，双垂皓腕，也应妒、冰姿瑩。忽见萍分波净。满秋奁、倒窥妆镜。只须分付，粉儿捧酒，雪儿摇艇。采贮玻璃，倩描云母，北窗消领。怨凉飙乍卷，碎琼收拾，剩田田影。
水龙吟·白莲
作者：李符
朝代：清
体裁：词

天孙织就轻绡，问谁剪缀银塘冷。玉容倚翠，芳心抱苦，半池开并。水染成香，月溶无色，夜来难认。便湔裙人到，双垂皓腕，也应妒、冰姿莹。忽见萍分波净。满秋奁、倒窥妆镜。只须分付，粉儿捧酒，雪儿摇艇。采贮玻璃，倩描云母，北窗消领。怨凉飙乍卷，碎琼收拾，剩田田影。
永遇乐·农事
作者：李符
朝代：清

筑岸溪头，占霞珑上，还探秧信。洗簇分蚕，编栏护鸭，似燕忙无定。腰缣初试，青裁莎草，细结钓衣成领。长相伴、秋机织妇，絮语荻帘灯影。垣泥缺处，木香不断，碌碡砑场如镜。稻把晴收，芥台晚割，步碓连庖井。前村耕叟，邀尝腊瓮，寒渚自摇归艇。休忘却，梅根拨雪，咒花夜醒。
永遇乐·咏云
作者：李符
朝代：清

抱月无心，随风有态，袅袅低堕。箫歇秦台，簟分楚馆，留得影婀娜。娇鬟梳掠，舞衫裁剪，都学鱼天晴朵。更画入、屏山几曲，氤氲夜灯窗户。晓楼开处，惯侵帘额，缭乱香篆百和。蝶径寻钿，莺堤斗草，引傍茜裙亸。有时遮断，玉骢归路，料得翠眉双锁。漫更挂、虬檐银线。搅伊梦破。
江城子·毗陵道中简丁舍人
作者：李符
朝代：清

莎城一片碧粘天。上由拳。望吴关。最忆落梅，风里染华栈。三十六鳞迟未寄，披校钌，不曾闲。天涯离梦又新年。泛春船。夕阳山。最忆花骢，何日向长安。鸳掖阶通仙署近，应早去，采红兰。
沁园春·寄程穆倩
作者：李符
朝代：清

五月停舟，曾访闲居，碧梧映门。有美酒盈尊，接篱倒著，生香辟蠹，束笋横陈。吐纳便便，丰神奕奕，淮海维扬一俊人。相逢晚，喜君能倒屣，我愿扶轮。砚名星宿堪珍。见梦里、擎将圭冕神。故石麟绣虎，才华倾国，秦书漠篆，笔法空群。荷芰为衣，松枝作麈，忆听清谈又几旬。当斯际，想科头踞石，抱膝看云。
河传·再集调名
作者：李符
朝代：清

拨棹。春晓。泛兰舟。水调歌头翠楼。个侬倚阑金凤钩。扬州。倾杯忆旧游。解佩翻香留客住。芳草渡。一片潇潇雨。别瑶姬。惜分飞。竹枝。添声杨柳枝。
河满子·经阮司马故宅
作者：李符
朝代：清

惨澹君王去国，风流司马无家。歌扇舞衣行乐地，只馀衰柳栖鸦。赢得名传乐部，春灯燕子桃花。
洞仙歌 其一 题画
作者：李符
朝代：清

红颜十五，似碧城仙子。香阁铅华尽教洗。离房拢宛转，爱向花阴，临风坐、一片青蕉铺地。忽抛蝉雀扇，手拂银光，更吮毫尖动诗思。姚冶果如生，唤下兰闺，便作个、女中书记。去管领、青箱旧芸编，胜杨柳、腰肢舞姬相对。
洞仙歌 其二 九日酬别邵亦同
作者：李符
朝代：清

师门同学，询平生良友。闽海将军乱离后。到西泠桥畔，买醉垆头，人濯濯、彷佛月中春柳。清才天付与，旅馆残灯，击钵催诗八叉手。更擅郭熙山，一箑相贻，写眼底、丹枫乌桕。便送我、兰舟向淮阴，正茸帽风吹，黯然重九。
洞仙歌·寻沈耕閒不遇
作者：李符
朝代：清

水村野渡，见白鸥眠冷。茅屋无人掩苔径。共争棋赌酒，听雨烧灯，当年事、历历欢游重省。山翁锄菜了，何处行吟，不管渔郎棹孤艇。扉唤小童开，借枕藤窗，才午梦、乱禽啼醒。为留客、消闲有梅花，任一抹斜阳，树头催暝。
洞仙歌·望九华山
作者：李符
朝代：清

丹崖翠壁，秀色从天泻。见一峰峰尽如画。昔谪仙曾到，谓似莲花，千载后、我欲登山去也。直儿孙九井，培塿五松，西望香炉庶其亚。傥此中仙客，拍手相招，肯教我、鸾骖鹤驾。请从此、逍遥以终焉，又何必，踌躇未完婚嫁。
洞仙歌·瞻园夜坐，赠黄俞邰
作者：李符
朝代：清

徵车乍返，满兰陔清泪。空抱平生补亡意。记梅根洗斝，李径移床，今宵话、又见落红铺地。温陵门阀在，爱住江南，旧筑东斋掩松翠。签轴斗金楼。砚北濡毫，应不数、演山才思。问约看、灯船载芳尊，更何似、相寻仙芸香里。
洞仙歌·索高二鲍画半完圃读书图，寄寿外父，兼邀公卓、寻千共和
作者：李符
朝代：清

高三十五，点染园林妥。鸭脚鸡腔海云锁。抱青溪宛转，略杓横堤，通小筑、中有诗翁高卧。黄门遗玉架，签轴纷纭，长向西堂拨书坐。酒泻月波香，杉火销铛，正花影、一帘移过。为寄语、兰陔綵衣人，展图画尊前，倚声须和。
洞仙歌·题画
作者：李符
朝代：清

红颜十五，似碧城仙子。香阁铅华尽教洗。离房拢宛转，爱向花阴，临风坐、一片青蕉铺地。忽抛蝉雀扇，手拂银光，更吮毫尖动诗思。姚冶果如生，唤下兰闺，便作个、女中书记。去管领、青箱旧芸编，胜杨柳、腰肢舞姬相对。师门同学，询平生良友。闽海将军乱离后。到西泠桥畔，买醉垆头，人濯濯、彷佛月中春柳。清才天付与，旅馆残灯，击钵催诗八叉手。更擅郭熙山，一箑相贻，写眼底、丹枫乌桕。便送我、兰舟向淮阴，正茸帽风吹，黯然重九。
洞仙歌·题陈其年填词图
作者：李符
朝代：清

填词老手，笔非秋垂露。髯也风流玉田侣。把金眉小砚、付与红儿。携教坐，长在国山青处。乌丝栏乍展，回顾桃鬟，写出花间断魂句。蕉叶当轻茵，听谱参差，纤指下、缠绵如诉。千二百、轻鸾定飞来，须挽住榴裙，莫教乘去。
浪淘沙·真州夜泊
作者：李符
朝代：清

昨夜别扬州。今夜真州。此行不似少年游。莫问红妆人住处，大道青楼。潮水落江头。月上城头。破除万事饮能不。无奈酒肠天吝与，何计销愁。
浪淘沙慢·送陈康侯入楚
作者：李符
朝代：清

帝城外、晴云出岫，好鸟迁树。鸣马萧萧不住。征人黯黯欲去。著从事、青衫芳草妒。入莲幕、远向南楚。数驿翠亭红，几千里、迢遥武昌路。江渚。旧游挂席曾渡。正大别山前浓花发，载酒春未暮。思鱼美粳香，不异吾土。三年梦苦。闻洞庭、战舰犹喧釭鼓。君到时、盾磨鞍据。销烽燧、竞传露布。寒食后、衡阳归雁度。客燕市、我尚飘零，傥相忆、题笺还寄分携处。
消息·闻伯兄避暑山中
作者：李符
朝代：清

青雀舟分，黄鹂坊别，帆湿春雨。闻坊僧扉，便携诗锦，笑指烟云路。卷县西南，万千翠壑，知被何山留住。寄苔笺、双鱼纵有，去时怕无寻处。竹村射鸭，杏楼招燕，往事逝波漂絮。隔幔秋灯，邻墙夜笛，引得乡心苦。十年前约，蓬茨并结，小雁飘零如故。荷长镵、相从采药，可能待否。
淡黄柳·重经秦邮酒家
作者：李符
朝代：清

孤城烟暝，点点归鸦小。试觅当炉拚醉倒。认得后门篱落，曾系青骡饲霜草。舣兰棹。灯挂樯竿早。傍垂柳，数株扫。与劳人、颜色同枯槁。柳待春风，绿阴还有，人苦新年更老。
渔家傲·题李晴草柳阴渔父图
作者：李符
朝代：清

散发梳风两钓师。橛头晒网柳阴移。白鹭飞边烟浪起。都是水。只遮一面山横翠。淡墨鳞鱼个个肥。儿孙敲火榜前炊。老瓦盆中消碧蚁。残照里。醉来便枕青蓑睡。
渔父词·题项叟画
作者：李符
朝代：清

紫岫斜阳远近间。沧浪鱼艓过芦湾。从泛宅，记他年。只要山如画里山。
游牛首山长句
作者：李符
朝代：清
体裁：古风

秣陵佳山数牛首，石窟从古巢神仙。晋时更名曰天阙，山图尺楮搜陈编。夙宵挂梦脚或跨，醒望翠壑仍茫然。主人好事约俱往，上冬日煖同春妍。巾辋对对画杠插，枥马匹匹红缰牵。毳袍茸帽十数辈，皆云良游诗作缘。吴鞋新蜡瘦僮挈，到彼著此登临便。城门老兵才启钥，万阓未动朝厨烟。踏霜南向三十里，巳见岚彩流苍巅。藤垣藓嶂裹花刹，径转目豁朱甍连。苔井栏坏冷泉咽，尘廊叶积残碑眠。辽王肥字斗样大，寺额剥落金泥鲜。槁颜衲子衫右袒，以手抱杖揖客前。傍指冬青银印树，为言植自隋唐年。斲石排梯百八级，上俯楼阁香楠椽。信女剪綵茧花活，佛瓶分供青红莲。拓窗四眺野萧瑟，村村苦潦荒秋田。清斋无粮饭不足，咄嗟能办伊蒲筵。蒸壶状类鸭垂颈，煮菜味胜彘切肩。祇愁不饮兴未剧，瓢酤催买抛囊钱。会须乘醉探窈洞，乳水滴衣珠颗圆。兜率古崖势陡绝，心慑屐溜飞萝搴。蓬庵僧雏习梵咒，隔林遥听疑琴弦。倚筇更陟两峰顶，芙蓉翠削东西偏。中道似借五丁凿，可使射骑驰控弦。老松伐完稚松矮，绿梢仅到双眉边。重携酒榼坐就地，氍毹横陈杂锦鞯。祖堂车府皆在下，长干塔小但一鞭。大江微茫潮影白，风帆可数不见船。朱雀门开恰遥对，旧筑御道通平平。相传宋齐梁陈代，于此除墠郊南天。太息当时翠华路，付与蔓草鼪鼯穿。辟支盂钵已灰烬，休问宝公履舄全。建炎之初驻大将，曾栖带甲人三千。荆榛瓦□覆战垒，得无折戟埋沙埏。越客登览意虽惬，其奈吊往哀思填。那能置身闻见外，檀龛趺膝参枯禅。不尔便著逍遥服，茹芝餐花学偓佺。山花灼灼草芊芊，好景须待春风颠。且提倦辔下山去，他日重来听杜鹃。
滁州
作者：李符
朝代：清

南北谯形壮，东西路势连。河流烟树外，山绕郭门前。过市求风栉，逢人问酿泉。空携诗屐在，一宿又笼鞭。
满江红·为周雪客题画册
作者：李符
朝代：清

峨雪初消，洞庭水、高没楚天。被真把、并刀剪取，藤几留看。方絮澹浮云梦泽，尖毫轻抹酒香山。浑不知、是月是斜阳，涵翠澜。帆隐隐，何处船。衡湘路，有无间。望二妃佩杳，瑟冷空坛。掌上浪痕疑带响，袖边风色欲生寒。记此中、两趁米樯过，曾扣舷。
澡兰香·浴
作者：李符
朝代：清

鬓拢凤插，胸褪猩罗，解到麝裙綵结。兰波浅掬，蔷露微倾，几度怕深嫌热。着鲜肤、频溜柔荑，浑如搓琼捏雪。金斛钿装，水雾轻笼娇怯。屏角郎窥怎避，渐背窗灯，又憎帘月。春涡薄粉，宫额轻黄，半被汗珠流脱。拭橦巾、倦倚檀床，便整纤钩迫袜。且未扣、杏子单衫，一双犀蝶。
点绛唇
作者：李符
朝代：清

粉着香樱，玉尖先裹鸳巾拭。茜脂匀滴。较浅珊瑚色。抹去馀红，钿镜低窥逼。瓜犀白。见时难得。须待兰声出。
玉京秋·竹垞书至，言沈覃九近寓高澹人宅，因寄此词，兼怀澹人
作者：李符
朝代：清

鸳渚浪。东连柘湖阔，翠迷菰蒋。几番负了，月明移舫。今日青门路迥，忆词仙、遥载书榥。烟楼望。橘春凉信，落枫初响。梧掖故人无恙。定相携、西山踏嶂。听塞垣、卷芦声苦，吟情悽怆。健笔题残，待妙曲、先寄秦淮河上。弄双桨。自有桃根解唱。
玉女迎春慢·螺屏
作者：李符
朝代：清

裁取杉心，攒犀滑、一幅冷光如鉴。细切鹦螺脆片，寸寸丝丝填遍。峰回波转。巧簇就、水村花艳。鵁鶄飞处，金屑碎铺，添出沙软。偏宜日影中看，移红换碧，易迷春眼。说甚调铅吮粉，十二巫云休展。移来深院。合付与、冶妆人玩。小立频窥，误却午窗铁线。
玉漏迟·阎再彭置酒黄副使园
作者：李符
朝代：清

小春方半也。山亭栏槛，霜花残也。蒿酒如泉，携自眷西堂也。帘外一丸冷月，正今夕、十分圆也。风定也。除听新雁，别无声也。主人绝类逋仙，展疏影离离，妻梅图也。赋笔谁工，四坐尽能诗也。客散清晖满袖，秉桦烛不须烧也。俱醉也。骑马似乘船也。
玲珑四犯·咏墨纱灯
作者：李符
朝代：清
体裁：词

谁擘珊瑚，嵌几幅蝉纱，向玳梁挂。淡墨轻匀，笼住烛花红射。黯黯片镜无光，偏照出、粉妆姚冶。似朦胧、蟾彩凝烟，真有药娥飞下。更看面面花枝好，讶双蕖、乱开春夜。依稀四角悬针字，猜谜消琼斝。蛾绿忽倚玉屏，荑苗指、眼波微泻。露月华裙子，一般颜色，斗他图画。
珍珠令·珥
作者：李符
朝代：清

针姑穿缀琼酥瑩。低低并。钩一缕紫磨金冷。更结小珠圆，去香肩几寸。绿雾鬟边原共影。隔娇面镇长孤另。孤另。还赢得黄昏，双栖鸳枕。
珍珠令·珥
作者：李符
朝代：清
体裁：词

针姑穿缀琼酥莹。低低并。钩一缕紫磨金冷。更结小珠圆，去香肩几寸。绿雾鬟边原共影。隔娇面镇长孤另。孤另。还赢得黄昏，双栖鸳枕。
琐窗寒·倭奁
作者：李符
朝代：清

啮锁藏痕，摩棱闪影，凤胶匀滑。金泥细绘，满幅岛乡风物。贡帆开、美浓载到，百缣换付梳楼设。映穿窗红镜，锦犀光里，卉禽都活。花缬。灯前拂。卸蝉云启处，惯闻迷迭。惜香人远，梦绕海天空阔。写相思、添贮砑藤，燕钗半边方胜叠。怕双鬟、识字偷窥，晓妆还自揭。
琵琶仙·渡太湖
作者：李符
朝代：清

湖水连天，命三老、驾我扁舟如叶。恰好风自南来，蒲帆去何捷。高浪里、篷窗全启，见缥缈、莫釐相接。宿雾才收，浮云倏变，此景奇绝。忆今岁、两到姑苏，又初夏、初晴好时节。可惜此行还远，向江淮城阙。山共水、匆匆过了，竟未曾、肆意登涉。自笑非为浮名，故乡轻别。
瑞鹤仙·瞻园席上呈倦圃夫子
作者：李符
朝代：清

去年林雪霁。著绿齿、从游锦苔冰细。松关又深闭。转雷塘艛艓，秣陵重系。花前雁底。话家乡、羊灯影里。驻容颜、不用砂床，到处便萦诗思。须记。尧宾旧集，箕颖新词，满人间世。门如雾市。香风外，蓝舆舁。劝酒瓢砚匣，登临及早，看遍江南山水。怕燕宫、最念司农，紫泥又至。
瑶华·玉绣毬
作者：李符
朝代：清

蕊珠翠结，密簇柔梢，细看来疑叶。花师昨夜，都咒变、春暖忽堆晴雪。弄箫人去，还留得、女银香洁。料蕃釐旧观开时，无此碎琼稠叠。分明似玉玲珑，但綵线同心，犹未穿揭。团团素影，浑不见、粉样几双栖蝶。良宵十五。映天上、纤阿宫阙。傍清池照水俱圆，难认一丸真月。
瑶华慢·题徐皆山丈演溪词卷后
作者：李符
朝代：清

石麟堕地，彩凤名乡，撷芳兰为佩。茶烟千缕，香一瓣、除却填词无事。练裙纨扇，到处有、柳情周思。傍柴门、小小清溪，不彀砚池添水。庾郎萧瑟平生，欹絮帽花间，乱发垂耳。呼卢买笑，如昨日、老去情怀非是。狂歌酒后，长谱入、玉箫声里。倚屏风、红豆抛残，赢得纤葱偷记。
生查子
作者：李符
朝代：清

松翠石楠红，寒食孤坟路。素手摘金盐，苔印弓弓步。细桨画桥边，微雨催归去。风度鬓花香，吹到回眸处。
留客住·鹧鸪
作者：李符
朝代：清

五溪岸。傍行人、鹙船细桨，阴崖树底，懊恼哀音频唤。双双锦羽相逐，忽又穿入，蛮花寻不见。最难听处，是前滩、月黑梦残啼遍。帆柁转。楚竹湘烟，几回肠断。留我多情，还胜子规悽惋。雁婿漫思衔去，生爱南飞，肯随芦塞远。客归重忆，向春楼、越女画衫中看。
疏影·帆影
作者：李符
朝代：清

双桡且住。趁风旌五两、挂席吹去。侧浸纹波，一片横斜，不碍招来鸥鹭。忽遮红日江楼暗，只认是、凉云飞度。待翠蛾、帘底凭看，已过几重烟浦。摇漾东西不定，乍眠碧草上，旋入高树。荻渚枫湾，宛转随人，消尽斜阳今古。有时淡月依稀见，总添得、客愁凄楚。梦醒来、雨急潮浑，倚榜又无寻处。
登楼
作者：李符
朝代：清
体裁：七言绝句

花梁鸳瓦旧楼台，窗里凉云压雁开。莫讶向江凝望久，画樯昨日此中来。
白苧·谢汪舟次惠诗箑及山闻诗
作者：李符
朝代：清

弱冠时，便慕尔，是能文者。彼苍何意，还困骚人在野。玉钩斜、恨相见亦何迟也。赠我五言诗，墨淋漓、鹅群无价。古调清新，原本过江颜谢。感深情、平生心事君能写。风雅。海内知名，无过几辈，我欲弹丸天下。读庐岳新吟，循环忍舍。笔端飞动，似注江峡水，行空天马。才大总难量，东阿八斗嫌他寡。藏诸怀袖，珠玉光芒射。
百字令·为远士戒弈
作者：李符
朝代：清

铅烧银炼，列丁丁汞子，为裁秋荻。聊以忘忧君过矣。去日寸阴须惜。暗里消磨，空中成败，觑破真何益。入山柯烂，霎时老了樵客。试看柳谱中人，斗量名品，豪杰曾无一。江水急投妨事具，有手须持花笔。要许开枰，除非赌郡，对局宣城得。不然如谢，指挥无误擒贼。
百字令·初度日自赠
作者：李符
朝代：清

月波楼外，有吴侬被褐，旧乡慵住。督亢昆明游历历，更走束齐西楚。叠锦翻鸿，镀环刻凤，笑掷当炉女。春场盘马，朔篷曾射骄兔。谁料露枕风鞭，旧颜憔悴，容易伤迟暮。涉猎文词终小技，一任砚尘书蠹。犬子呼儿，桃根作妇，愿载扁舟去。五湖三泖，翠竿长钓烟浦。
眉妩·寄调高谡园纳姬京邸
作者：李符
朝代：清

把光珠换得，细马驮来，燕玉斗荆艳。携手螺屏内，相怜处，仙鹅解弄芳翰。断肠旧卷。合付伊、湘竹轻按。更良夜、帐底鬟春腻，胜凫藻熏暖。最忆昔游吟馆。料钿筐新设，罗额遮遍。几载铜驼客，到此时、荔枝腰带应缓。五茸路远。且漫商、归贮深院。但晓画双蛾，须似九峰翠浅。
眉峰碧·案《昭代词选》题作「画眉」。
作者：李符
朝代：清

生就弯环细。新月初三似。簪染釭烟胜黛浓，惯画出、分梢翠。额凤衔珠坠。恰映梅钿缀。纵使含愁蹙远山，几曾减了连娟媚。
眼儿媚
作者：李符
朝代：清

玉泽盈盈隔帘窥。容易惹相思。凤梢模样。桃花名字，都合称伊。人前角睐回身早，密约有谁知。销魂枕畔，娇波双觑，灯未吹时。
祝英台近 其一 烧香词
作者：李符
朝代：清

换衣裳，匀粉黛。两桨画船载。众里关心，芳草渡头待。珠宫片刻同行，彀侬魂断，况对佛、并肩齐拜。石栏外。掩却方曲回身，不分见伊再。替折花枝，流盼未曾怪。只愁津鼓催归，綵丝须结，网住这、西施长在。
祝英台近 其七 烧香词
作者：李符
朝代：清

蕙香帏，芝草洞。佛席拗花供。袖捲红绡，双约腕阑重。可人一剪轻风，春寒料峭，添半臂、满身飞凤。色殊众。假若携住秦台，定爱玉箫弄。墨画留仙，微带袜尘动。见时双笑含情，何年相识，是秣马、芝田曾梦。
祝英台近 其三 烧香词
作者：李符
朝代：清

覆兰云，垂宝络。全护玉楼削。姊妹双行，只合锁铜雀。为伊猜遍芳年，笙簧筝柱，渐数到、月明圆却。剪罗薄。齐著杏子单衫，两美尹邢若。湖隔东西，记取问妆阁。杜郎他日重寻，花时须早，莫惆怅、绿阴如幄。
祝英台近 其九 烧香词
作者：李符
朝代：清

筑歌台，垂酒幔。长在暮春半。金屋人归，系艇绿芜岸。迎神一部西厢，分明听说，看过了、佳期才返。隔花见。近水纱碧如烟，隐隐玉钗粲。猜谜投琼，纤手戏青案。正闻负釜槐阴，提壶柳浪，泥滑滑、数声催散。
祝英台近 其二 烧香词
作者：李符
朝代：清

紫荷田，青柘路。目送折腰步。烧过炉香，欲别又还住。曲廊买得泥孩，旋呼小玉，留付与、夜灯儿女。几回顾。人影归绿杨中，鬓腻惹香絮。溪转桥横，青雀舫无数。重帘似隔天涯，谁传消息，三十六、鸳鸯飞去。
祝英台近 其五 烧香词
作者：李符
朝代：清

礼金仙，皈大士。小字写幡尾。对五铢衣，暗里诉心事。多应嫁了卢郎，女儿花佩，愿抱个、阿侯怀里。整圆髻。才过青石岩扉，又见鸭桃底。忽上钟楼，窈窕半空倚。吮毫好倩童娘，蝉纱写照，与楚馆、行云相似。
祝英台近 其八 烧香词
作者：李符
朝代：清

綵云随，红袖透。油碧覆车小。一簇衣香，日午雁堂到。侍儿持送圆冰，锦帏低捲，傍画栋、鬓云斜照。黛谁扫。夫婿三十中郎，走马洛阳道。辜负兰闺，书寄紫鸾杳。即看绝世无双，迥文不织，也应遣、阳台归了。
祝英台近 其六 烧香词
作者：李符
朝代：清

鹊声乾，莺语啭。红雨洒千片。不坐钿辕，不障合欢扇。分明要使人看，如何归舫，把云母、横窗遮遍。碧河浅。输舆掠水丝禽，鹢首惯偷眼。懊恼吴侬，柔橹疾于箭。借他角抵春哥，凫车相傍，又引露、女银娇面。
祝英台近 其十 烧香词
作者：李符
朝代：清

禁烟过，修楔又。日暖艳阳昼。梅雨新晴，浴佛好时候。记曾草斗连枝，兰贻并蒂，又看摘、合昏簪首。采桑后。金琅瑶锁香林，阶面绿苔绣。红粉销残，冷淡一行柳。年年峡石山头，曹王祠下，但赢得、相思腰瘦。
祝英台近 其四 烧香词
作者：李符
朝代：清

镜中人，花外影。乍见眼波凝。书屋妆楼，同对碧梧井。三年窥宋登垣，何曾私语，真不料、相逢山径。雀离顶。凭仗金粟如来，行坐许教并。酥手偷携，暗解玉彄赠。小姑只是随身，牵衣又去，恨密约、依然难订。
祝英台近·烧香词
作者：李符
朝代：清

换衣裳，匀粉黛。两桨画船载。众里关心，芳草渡头待。珠宫片刻同行，彀侬魂断，况对佛、并肩齐拜。石栏外。掩却方曲回身，不分见伊再。替折花枝，流盼未曾怪。只愁津鼓催归，綵丝须结，网住这、西施长在。紫荷田，青柘路。目送折腰步。烧过炉香，欲别又还住。曲廊买得泥孩，旋呼小玉，留付与、夜灯儿女。几回顾。人影归绿杨中，鬓腻惹香絮。溪转桥横，青雀舫无数。重帘似隔天涯，谁传消息，三十六、鸳鸯飞去。覆兰云，垂宝络。全护玉楼削。姊妹双行，只合锁铜雀。为伊猜遍芳年，笙簧筝柱，渐数到、月明圆却。剪罗薄。齐著杏子单衫，两美尹邢若。湖隔东西，记取问妆阁。杜郎他日重寻，花时须早，莫惆怅、绿阴如幄。镜中人，花外影。乍见眼波凝。书屋妆楼，同对碧梧井。三年窥宋登垣，何曾私语，真不料、相逢山径。雀离顶。凭仗金粟如来，行坐许教并。酥手偷携，暗解玉彄赠。小姑只是随身，牵衣又去，恨密约、依然难订。礼金仙，皈大士。小字写幡尾。对五铢衣，暗里诉心事。多应嫁了卢郎，女儿花佩，愿抱个、阿侯怀里。整圆髻。才过青石岩扉，又见鸭桃底。忽上钟楼，窈窕半空倚。吮毫好倩童娘，蝉纱写照，与楚馆、行云相似。鹊声乾，莺语啭。红雨洒千片。不坐钿辕，不障合欢扇。分明要使人看，如何归舫，把云母、横窗遮遍。碧河浅。输舆掠水丝禽，鹢首惯偷眼。懊恼吴侬，柔橹疾于箭。借他角抵春哥，凫车相傍，又引露、女银娇面。蕙香帏，芝草洞。佛席拗花供。袖捲红绡，双约腕阑重。可人一剪轻风，春寒料峭，添半臂、满身飞凤。色殊众。假若携住秦台，定爱玉箫弄。墨画留仙，微带袜尘动。见时双笑含情，何年相识，是秣马、芝田曾梦。綵云随，红袖透。油碧覆车小。一簇衣香，日午雁堂到。侍儿持送圆冰，锦帏低捲，傍画栋、鬓云斜照。黛谁扫。夫婿三十中郎，走马洛阳道。辜负兰闺，书寄紫鸾杳。即看绝世无双，迥文不织，也应遣、阳台归了。筑歌台，垂酒幔。长在暮春半。金屋人归，系艇绿芜岸。迎神一部西厢，分明听说，看过了、佳期才返。隔花见。近水纱碧如烟，隐隐玉钗粲。猜谜投琼，纤手戏青案。正闻负釜槐阴，提壶柳浪，泥滑滑、数声催散。禁烟过，修楔又。日暖艳阳昼。梅雨新晴，浴佛好时候。记曾草斗连枝，兰贻并蒂，又看摘、合昏簪首。采桑后。金琅瑶锁香林，阶面绿苔绣。红粉销残，冷淡一行柳。年年峡石山头，曹王祠下，但赢得、相思腰瘦。
离亭宴·寒食别蓝谢青
作者：李符
朝代：清

最恨劳劳亭柳。不绾玉骢嘶骤。第十九番风信早，奈向花时分手。湖畔采香莼，输尔晚春消受。燕子定巢依旧。应讶归来吟瘦。锦箧新携长短句，付与小红歌袖。傥忆送行人，更赋望江南否。
秋夜宿慧建寺见一老僧头白如雪声音如女子异而询之知为沐黔国故宫监也遂叩其遗事为予道之甚悉听毕怆然故述长句
作者：李符
朝代：清
体裁：古风

金风瑟瑟凉秋至，客子夜宿慧建寺。白头老僧夜不眠，为我深谈黔国事。自言乃是刑馀身，少小曾为宫里人。曲房深苑逶迤入，皓齿明眸歌舞频。玉凤衔铃闻异响，金龙吐佩承香尘。第宅非由一朝见，分茅始自功臣宴。铁券频颁朱邸门，玺书数下明光殿。二王一侯九国公，尚有将军不袭封。子孙传位十数世，勋爵食禄三千钟。武僖之后爱文词，徼外烽烟静一时。滇池长宴书生客，阿瓦犹传都督诗。崇祯年中乱离始，临安长官谋不轨。仓卒横戈尊俎间，须臾拔剑宫门里。从官卫士不敢前，楼台灰烬莺花死。陈焦夫人窜西门，一旦自焚普吉村。可怜两世金闺质，化作千年玉女魂。上公初遁澜沧远，一去缅夷不复返。曾闻就义死从容，至今传说多哀挽。听君说罢涕交流，一门尽节真难求。三百年来事销歇，却恨当时沙定州。独倚绳床三太息，珠斗阑干月将入。篝灯黯黯不能眠，清夜如闻鬼神泣。
秋思耗·得秋锦家兄都下书
作者：李符
朝代：清

十四楼边客。倚小山、望断蓟门消息。玉屑瘦书，锦砂圆印，遥堕鸿翼。剪孤烛开封，但言秋到梦故国。记别离、西水驿。正芰露侵装，荻风吹缆，絮语晓鸡声里，月残林黑。悽恻。年华又隔。料柘垣、败叶初积。赋工何益，枉教挥尽，一床健笔。怕旧侣丛鸥笑人、苔翠生钓石。两鬓色、应未白。算不若归来，沧浪随意泛宅，樵弟渔兄计得。
秋波媚·所见
作者：李符
朝代：清

小立青溪背绿杨。方曲障新妆。粉蝶多情不寻花气，只恋裙香。戏摘田田青藕叶，惊起紫鸳鸯。侬不如他。作双飞去，稳睡池塘。
竹亭对雨
作者：李符
朝代：清
体裁：七言律诗

西邻烟舍昼开扃，不惜冲泥日再经。总是好春何厌雨，但逢雅集便宜亭。溪鱼拨剌投竿得，山鸟绵蛮倚树听。载酒花时寻胜地，无如南踏两峰青。
簇水·红叶
作者：李符
朝代：清

断岸高林，乍添绛彩纷如许。拒霜花映，斗冷艳、还应输与。隔水轻笼山霭，依约桃千树。浑不省、醉绿阴处。且唤渡。傍几个、翠蓑小艇，宛棹入、残霞去。雁风翻锦，早乱堕、苍茫渚。才没旧村沙径，红到红桥路。渔翁扫、赪片炊香黍。
簇水·铜陵客舍对雨
作者：李符
朝代：清

神女行云，昨朝猛雨今朝再。翻盆垂练，似天上、银河崩坏。独自凭栏眺望，烟雾生山带。失却了、杏松如黛。粉堞外。髣髴见、长江一派。人在客情无奈。小楼容膝，不彀我乡愁载。可喜又添新涨，注海东流大。晴霁后、归去扁舟快。
红窗睡
作者：李符
朝代：清
体裁：词

帘日烘花花影乱。人未起、恋凤衾红软。惊回香梦兰情倦，怪金衣频啭。玉笋芽挼双媚眼。寻钗股、攲鬟浅拢、熏袿正暖。翡帏低揭，漏篝烟一半。
红窗睡
作者：李符
朝代：清

帘日烘花花影乱。人未起、恋凤衾红软。惊回香梦兰情倦，怪金衣频啭。玉笋芽挼双媚眼。寻钗股、欹鬟浅拢、熏袿正暖。翡帷低揭，漏篝烟一半。
绣带儿·书带鸟
作者：李符
朝代：清

春谷唤春禽。暖玉掌中身。越叠裁成双尾，须避雪衣嗔。飞近浅妆人。奈不绾、书寄殷勤。黛痕微认。分明付与，一缕香云。
绮罗香·和蘅圃芸筑题壁
作者：李符
朝代：清

截竹编扉，插篱分径，新拓轩窗都了。隔绝红埃，但有香绵飞到。借墙外、乳管阴浓，护栏曲、米囊花小。乍移栽、短短山梅，并栖便见翠衿鸟。昼帘长是半捲，放得沉馢一缕，茶烟同袅。检点藏书，次第签牙衣缥。送春时、无著閒情，销夏地、待添吟草。更商量、结个松棚，纳凉看月好。
绮罗香·春游
作者：李符
朝代：清

屏山翠远，镜槛红深，好在一旬无雨。结伴携筇，爱煞踏青柔路。正花底、梦蝶飞来，又溪上、盟鸥招去。隔垂杨、水曲桥横，晴丝引入断魂处。画楼谁弄凤竹，碍閒云一朵，欲飞还住。几树斜阳，啼过乱莺无数。最难禁、片霎欢游，重唤起、那回愁绪。待重寻、含笑桃门，冷烟迷断浦。
翻香令·指环
作者：李符
朝代：清

无多紫胆炼圆轻。惯镶红透亚姑明。葱根约，并刀把，听丁丁、微乱剪衣声。托香腮睡梦初醒。强痕斜带爪痕生。销魂处，同携手，记袖中、偷解昔年曾。
花犯·八月闻莺，值海棠复开
作者：李符
朝代：清

捲筠帘，金梭忽溜，青林已非昔。倚阑干立。讶老桂黄边，犹露春色。几丝带雨蔫红湿。莺穿亦爱惜。为载酒、向曾听处，相逢如旧识。巡檐觑花太零星，翻疑狼籍后、东风留得。记前度，寻芳事，梦中游历。又谁料、敷声似诉，重唤起、秋窗拈赋笔。便杜老、断无吟句，也应题醉墨。
荷叶杯
作者：李符
朝代：清

衣浣曲尘波里。风起。隔花阴。粉垣家近晚归去。无路。落红深。
莺啼序·芜湖舟次值内子忌辰感述
作者：李符
朝代：清

十一年前正此日，惨深伉俪。命归棹、人在天涯，如泉清泪难制。荡桨孤城烟树外，凝眸何处家乡是。把酒卮，遥酹旧恨，欲填胸次。博士寒门，奉常华胄，中表原兄妹。忆桃夭、癸巳青春，成童便作秦赘。似高林、翡翠双栖，比清池、芙蓉并蒂。夜呜机、佐读遣编，挑灯相对。平生负汝，割肉归遗未得，但田园秉末。才挽鹿家乡，寝疾难痊，返魂无计。宝镜沉辉，瑶琴绝响，那堪更悼重泉逝。有一女、双男折其二。眼看翠袖，只因曾侍山妻，兰室坐桃根视。赖伊作伴，拥髻凄凉，能话当年事。话到回肠欲断，我便哀吟，岂惟孙楚，情文交至。楼中骑凤，江边留佩，生生世世为夫妇，恐他生、未遂今生志。一尊且醉殊乡，料得今宵，人来梦里。
莺啼序·酬蘅圃见赠，次原韵
作者：李符
朝代：清

年时潞河话别，立垂杨影里。听风铎、催上狨鞯，闻君旋束行李。著綵袖、将车白下，后先野店同沽醉。爱莼香，鲈雪归寻，五里烟市。谁道仙郎，画舸远泛，枉吾庐更易。恨未得、扫叶蓬门，绿蓑偏钓霅水。但幽寻、竹垞小径，剩花础、秋灯红泪。最相思、缝月裁云，酒边题纸。双桥小艇，重访新居，在木奴香际。傍断浦、冷波一宿，篷底星饭，便到西泠，近如邻里。雪醅换盏，夜阑起舞，玉玲珑阁销忧处。浑不知、揽镜形憔悴。挥襟两月，手笺付与青禽，还期挂席鸿底。楼连十四，零落秦淮，嘱歌桡莫舣。只合向、官衙相对，况有故王，台榭堪登，杏将开矣。松窗解榻，竟忘寝寐，粉闱且未分赤管，尽凭栏、携手看朝霁。近来添得吟情，萝带榆钱，半帘压翠。
西子妆·偶感
作者：李符
朝代：清

筝手胜酥，帘唇斗茜，李态张娟应妒。画船争看上歌台，叠千桡、翠溪无路。红裀舞罢，似真向、馆娃宫住。柳阴中，记唐梯初下，凭肩私语。莺喧处。南曲重寻，几阵桃花雨。锦鸳双袖倚勾阑，是谁将、紫云轻误。新亭倦旅。凄凉梦、秋来更苦。趁西风，犹绕枇杷一树。
西江月·悼往
作者：李符
朝代：清

萼绿华遣绦脱，杜兰香剩罗巾。十年两别控鸾人。仙偶丝缘都尽。傍牖机残锦字，拂床簟冷芳尘。青衫长是洗啼痕。那不霜添秋鬓。
西湖月
作者：李符
朝代：清

双清楼外花桥，压钿镜空波，剪莼春晚。索郎酒载，莲泥插桨，草堤铺毯。新蟾容易堕，趁断港、渔灯寻曲院。只怪得、未了吟情，楚尾燕樯催散。昔游恼乱回肠，是挑菜收裙，倚桃遮扇。旧乡凝望，可堪又对，败芦沉雁。秋峦枫似锦，终不比、孤山青一片。况那日、紫曲閒门，谱箫人远。
解语花·黄葵
作者：李符
朝代：清

苞含鸦额，萼吐莺衣，娟娟露华晓濯。麝菊疑开，近篱根、挑蠹认时还错。迎风婉约，刚占得、雕栏一角。绿鬓捧来金盏侧，思泻香醪酌。邻墙飞度媚蝶，松粉乍匀，黏办有谁觉。敛向斜阳，甚芳心、偏怯夜来蟾魄。香闺忆昨。织罢流黄褰翠箔。说道似他颜色好，裁剪秋衫著。
解连环·句曲客夜寄答里门诸故旧
作者：李符
朝代：清

草草南浦。最难堪又别，旧乡俦侣。共攀摘、岸柳相贻，听吹入玉龙，断魂如诉。水市横桥，原不是、短长亭路。甚沙边一舸，岁岁逢春，便载愁去。烟邮倚篷暗数。更马头新月，山县须住。念故国、如此良宵，有诗叟词仙，坐醉花圃。吟榻灯残，正客梦、欲来寻处。奈衾寒，酒醒风刀，不眠更苦。
解连环·钏
作者：李符
朝代：清

腕阑翠简。约双弯雪藕，袖销斜捲。看几番、著就箱边，是镜台晓妆，初罢柔荑浣。攀折花枝，露月样、柳金条软。爱欠伸时节，一齐落后，颤酥匀满。檀郎有时去远。验旧痕消瘦，两头频敛。定想到、赠结殷勤，几摩弄循环，暗思千遍。褪贮雕奁。待见后、泥伊重绾。随玉臂、贴茵当枕，最教魂断。
调笑令·案《词汇三编》题作青阳曲
作者：李符
朝代：清

相见。青阳店。卖扇留郎兼卖簟。扇中描得桃花面。簟擘桃枝如线。载归付与香儿看。销夏荷亭方便。
酹江月·送孙无言归黄山，用曹学士韵
作者：李符
朝代：清

君将隐矣，指浮邱、绝顶仙坛幽绝。席帽荷衣归去也，门外骊驹衔铁。谈笑封侯，纵横游说，贱彼仪秦舌。从兹挥手，不驱城市轮辙。交尽海内名流，送诗万首，共惜他乡别。谁识伯鸾高士驾，炊釜不因人热。十亩松林，三间茅屋，谁道先生拙。砂床驻老，那愁须鬓如雪。
醉太平·再宿紫竹阿
作者：李符
朝代：清

来时棹经。去时骑停。酒醒梦觉愁生。在三更四更。前宵月明。今宵雨零。行人听此凄清。带泉声树声。
醉蓬莱·八月十七夜，同家兄过周白门斋，徐序仔、钱寻千亦至
作者：李符
朝代：清

向柴门柳岸，晚系兰舟，客何为者。想到当年，爱清秋月好，杜老吟诗，不遣十七，我亦怜今夜。置酒茅堂，解人斯在，周郎是也。榻对徐生，曲终钱子，皂帽青衫，一何潇洒。与予兄弟，携手松风下。仰视明河，清辉可掬，此刻真无价。不计来朝，观潮海上，骋桃花马。
金缕曲·简查声山
作者：李符
朝代：清

冻竹栖山雀。记寒宵、船舣松湾，一灯红阁。雪点茸裘虾头泛，别酒我酬君酢。便从此、挥桡去郭。龚五重逢邀笛步，话查生、才调相思各。听春雨，意萧索。官楼望远情殊昨。怨青青、不知何树，又遮墙角。给事西庄浮云外，忆尔婆娑行药。谁得似、杜门述作。往日寻诗沽酒处，数闻琴、雁齿还依约。梦去也，烛花落。
金缕歌登道场山绝顶
作者：李符
朝代：清
体裁：词

雨洗春山好。种浮筠、风敲戛玉。四围青绕。伏虎重关岚光合，苔磴落花谁扫。过几处、精庐僧少。径转醅香茅店冷，听杨梅、叶底相思鸟。沽一醉，接篱倒。攀云更上峰娟妙。趁筇枝、寻香凤子，也难飞到。裘敝尘埃形憔悴，嘱与山灵休笑。呼猿鹤、振衣长啸。下有竹兜连桂楫，问游人、几个能登眺。望城郭，一丸小。
钓船笛 其一 效朱希真渔父词
作者：李符
朝代：清

辟塞旧枫湾，留得撅头船小。数遍生涯安稳，只浮家去好。鸳鸯湖水尽宽闲，容我翠纶钓。荡入菰芦不见，有何人寻到。
钓船笛 其七 效朱希真渔父词
作者：李符
朝代：清

红鲤换香粳，炊饭拾些寒叶。校？更添芦絮，禦冻云飘雪。料无徵税到渔竿，身外只明月。不识藕心鹅眼，是人间何物。
钓船笛 其七 效朱希真渔父词
作者：李符
朝代：清
体裁：词

红鲤换香粳，炊饭拾些寒叶。校�更添芦絮，禦冻云飘雪。料无徵税到渔竿，身外只明月。不识藕心鹅眼，是人间何物。
钓船笛 其七 效朱希真渔父词
作者：李符
朝代：清

红鲤换香粳，炊饭拾些寒叶。校𧘈更添芦絮，禦冻云飘雪。料无徵税到渔竿，身外只明月。不识藕心鹅眼，是人间何物。
钓船笛 其三 效朱希真渔父词
作者：李符
朝代：清

春涨一溪浑，来往紫萍漂处。撑过桃花树底，满青蓑红雨。小桥平溜总无波，船尾不须橹。随意溪南溪北，任香风吹去。
钓船笛 其九 效朱希真渔父词
作者：李符
朝代：清

生计但扁舟，不用团茅为屋。闲向菱塘小泊，背斜阳濯足。几回沉醉几回醒，忘却岁华速。拨去苔花照影，笑鬓丝还绿。
钓船笛 其二 效朱希真渔父词
作者：李符
朝代：清

独自泛烟波，海鹤江鸥为伴。并载却无椎髻，省渔装一半。舟如莲叶往来轻，细桨逐风转。忽过垂虹桥路，正湖莼青遍。
钓船笛 其五 效朱希真渔父词
作者：李符
朝代：清

不去筑鱼梁，也不鱼叉携个。风里一丝轻飏，便无鱼也可。偶然摇过旧苔矶，梳样半蟾堕。倾出葫芦残酝，向荻根敲火。
钓船笛 其八 效朱希真渔父词
作者：李符
朝代：清

万叶堕寒村，目极水平天远。欹坐船头相对，欠青山在眼。瓶山草没甑山低，行到半山半。恰被梅花留住，一篷儿香片。
钓船笛 其六 效朱希真渔父词
作者：李符
朝代：清

少日是渔郎，老去便成渔叟。烟箬有时不戴，采江花簪首。斜风细雨忽然生，维缆碧溪口。桥外逢人唤渡，隔柳阴摇手。
钓船笛 其十 效朱希真渔父词
作者：李符
朝代：清
体裁：词

曾去钓江湖，腥浪黏天无际。浅岸平沙自好，算无如乡里。从今只住鸭儿边，远或泛苕水。三十六陂秋到，宿万荷花里。
钓船笛 其十一 效朱希真渔父词
作者：李符
朝代：清

雁到便秋风，江上杳无归客。岁岁鲈鱼价贱，让渔翁消得。月波楼外钓矶荒，烟景久萧瑟。笛里清歌犹在，吊希真踪迹。
钓船笛 其四 效朱希真渔父词
作者：李符
朝代：清

生长在吴根，不与吴侬相识。只有粉丝飞到，听沙头吹笛。但除沽酒觅青帘，无事入尘陌。若问钓人名姓，是上清沦谪。
钓船笛·效朱希真渔父词
作者：李符
朝代：清

辟塞旧枫湾，留得撅头船小。数遍生涯安稳，只浮家去好。鸳鸯湖水尽宽闲，容我翠纶钓。荡入菰芦不见，有何人寻到。独自泛烟波，海鹤江鸥为伴。并载却无椎髻，省渔装一半。舟如莲叶往来轻，细桨逐风转。忽过垂虹桥路，正湖莼青遍。春涨一溪浑，来往紫萍漂处。撑过桃花树底，满青蓑红雨。小桥平溜总无波，船尾不须橹。随意溪南溪北，任香风吹去。生长在吴根，不与吴侬相识。只有粉丝飞到，听沙头吹笛。但除沽酒觅青帘，无事入尘陌。若问钓人名姓，是上清沦谪。不去筑鱼梁，也不鱼叉携个。风里一丝轻飏，便无鱼也可。偶然摇过旧苔矶，梳样半蟾堕。倾出葫芦残酝，向荻根敲火。少日是渔郎，老去便成渔叟。烟箬有时不戴，采江花簪首。斜风细雨忽然生，维缆碧溪口。桥外逢人唤渡，隔柳阴摇手。红鲤换香粳，炊饭拾些寒叶。校？更添芦絮，禦冻云飘雪。料无徵税到渔竿，身外只明月。不识藕心鹅眼，是人间何物。万叶堕寒村，目极水平天远。欹坐船头相对，欠青山在眼。瓶山草没甑山低，行到半山半。恰被梅花留住，一篷儿香片。生计但扁舟，不用团茅为屋。闲向菱塘小泊，背斜阳濯足。几回沉醉几回醒，忘却岁华速。拨去苔花照影，笑鬓丝还绿。曾去钓江湖，腥浪黏天无际。浅岸平沙自好，算无如乡里。从今只住鸭儿边，远或泛苕水。三十六陂秋到，宿万荷花里。雁到便秋风，江上杳无归客。岁岁鲈鱼价贱，让渔翁消得。月波楼外钓矶荒，烟景久萧瑟。笛里清歌犹在，吊希真踪迹。
钗头凤·收香鸟一名桐华凤。
作者：李符
朝代：清

方山乌。红衿小。低飞忽坐钗头巧。佳人畔。窥炉篆。葳蕤心字，被偷多半。幻。幻。幻。帘拢梢。兰缸照。倒垂香翅烟重袅。褰罗幔。桐花唤。琼篝锁烬，把雕笼换。惯。惯。惯。
钗头凤·题盛奕云城南小住
作者：李符
朝代：清

城南去。墙东住。石桥须记垂杨路。柴扉静。连钱映。小斋如舫，短篱围径。称。称。称。花深处。香风度。彩笺重拟闲居赋。挥毫竟。添佳兴。弄琴春昼，鸟啼相应。听。听。听。
长亭怨慢·观别
作者：李符
朝代：清

望江柳、万丝飞絮。隔岸谁家，一舟横渡。粉堠遮愁画，桥涵影翠眉妩。凭肩分付。听不见、销魂语。风断泪花零，定散作、沙头香雨。人去。问天涯此别，多少短亭荒浦。袜尘未动，帆已挂、暮潮生处。独自向、小小桃扉，忍回首、苍茫烟树。念惟有今宵，院锁灯昏情苦。
雨中花慢·题听雨图
作者：李符
朝代：清

藻井闲房，水葱小簟，妆罢独自眠时。正阑风吹昼，月额如丝。彷佛有浓阴翠点。共檐溜响珠帏。把灵犀寸梦，一霎惊回，腮托香荑。春花烂锦早谢，剩墙榴半树，照眼红欹。又忍听声声，滴淡烧枝。待强起、凭栏折取，怕苔痕、湿了银泥。料沉香枕畔，添伊无数，凤想鸳思。
霜叶飞·俞邰雪客索重九词，同蘅圃赋答
作者：李符
朝代：清

白门凋柳寒犹浅，黄花开遍鸳甃。竹间小阁也须登，望蒋陵烟岫。正苦忆、分糕漉酒。楮园人共梨庄友。看乱峰霜叶，绿齿踏珊瑚，一双词笔应斗。因甚片幅云蓝，新声未写，翻问羁客吟袖。垂裙风砚烧馀半，奈赋情非旧。但只爱、红螺在手。明朝拟访清溪口。更醉小重阳，破帽簪萸，去寻牛首。
露华·和竹垞赋水蓼花
作者：李符
朝代：清

翠痕染露。占曲渚遥滩，惯宿鸥鹭。冷穗蘸霞，密缀星星红黍。远遮一片渔矶，相映水荭摇暮。秋容好，江楼望，时有人吟苦。依依送别南浦。似那日秋娘，香泪凝聚。最惜雁风吹老，渐点芦絮。雨后半倒凉枝，碎洒钓篷移处。波浪起，烟丛系船且住。
青玉案·夏日同友宿范蠡湖
作者：李符
朝代：清

碧湖一片残阳外。有亭馆、参差带。西子妆台今可在。红香坠粉，翠阴横黛。画舫人同载。帘拢夜捲凉飙快。望明月、遥相待。迢递高城曾不碍。酒杯还把，睡情须耐。此景真堪爱。
题石坪醒钓图
作者：李符
朝代：清
体裁：七言绝句

舟穿花底一蓑香，钓得溪鱼锦尾长。醉倒但知吟好句，世间那有此渔郎。
风入松·陵阳山中
作者：李符
朝代：清

千章夏木密遮天。一路闻蝉。农家尽报香粳熟，未交秋、便刈山田。矮屋安排水碓，趁春雨后新泉。子明为令即为仙。野老相传。池名黄鹤今何处，但苍茫、一派云烟。问水寻山今日，青鞋布袜何年。
高阳台·寄胜力
作者：李符
朝代：清

浦湿芦花，林翻柿叶，秣陵秋雨秋风。京国离筵，难忘佛阁双松。倦游只恋江南住，闻故人、曾到山东。别青门、两听花鹃，三见霜鸿。鹤头书下芙蓉幕，转铜驼旧巷，扑鬓尘红。玉蝀天街，朝朝缓过骄骢。黄盘锦制朝衫称，胜年时、狐腋蒙茸。但愁君、米一囊轻，酒五杯空。
高阳台·登楼
作者：李符
朝代：清

竹扫虬檐，梅侵鸳瓦，捲帘归雁飞斜。如此春光，可堪鬓点霜华。支筇背锦寻游处，漾酒旗、芳树青遮。那人家、曾听当垆，曲按红牙。凄凉南浦平沙，记兰桡小舫，绣毂轻车。草碧河桥，年年怨别天涯。伤心怕望长桥路，尽水村、都种桃花。映桑麻、一任渔郎，误泛仙槎。
鹊桥仙
作者：李符
朝代：清

调妆才罢，停针低唤，昵昵小窗私语。隔帘乍听未分明，况燕子、呢喃不住。花儿婀娜，月儿端正，佳约今宵休误。风筵纵对好黄昏，算那似、双眼一处。
齐天乐·苕南道中
作者：李符
朝代：清

野塘水漫菰城路，晓来载诗移舰。柳恽汀荒，邱迟宅坏，急雨呜蓑千点。绿芜如染。映翠藻参差，鸦鹕能占。沽酒何村，花明独树小桥店。昔游如昨日耳，记深深院宇，绮罗春艳。妆阁悬蛛，舞衫化蝶，满目繁华都减。湿云乍敛。露浮玉遥峰，相看无厌。渔唱沧浪，荻根灯又闪。
齐天乐·蝉
作者：李符
朝代：清

薰风池馆啼鹃歇，绿窗梦惊嘶早。饮露高怀，迎秋断响，相和中郎凄调。银床径悄。渐飞过桐阴，又呜残照。听一声声，齐宫旧恨几时了。剪开缅虫翠羽，向美人雾鬓，持比差小。纤翅无多，哀音最苦，消得几回昏晓。酸风乍到。卷万片霜红。蜕痕俱扫。留画妆楼，雀边看去好。
七夕立秋大雨
作者：李符清
朝代：清

凉飙骑月洗炎氛，并作迎作乞巧文。天上双星尘世雨，阴晴祇隔一层云。
九山峡山寺登高
作者：李符清
朝代：清

十年梦隔飞来寺，九日舟临凝碧湾。丛菊三秋开竹径，飞泉百道响松关。空潭犀去沈金锁，古洞猿归解玉环。佳节几能逢胜地，峡山今日拟龙山。
彭城夜雨寄家兄艺园
作者：李符清
朝代：清

河干一夜听萧瑟，春雨凄同秋雨声。惆怅对床人万里，果然漂泊在彭城。
海幢寺
作者：李符清
朝代：清

城市忽已隔，林泉遂见招。盈盈涉珠江，望眼增迢遥。小艇呼蜑人，驾以木兰桡。僧雏解好事，为我茶瓜要。入门优昙香，花雨氤氲飘。长林蔽修景，天籁鸣刁调。塔铃语云何，如听风过箫。比邱三五辈，宴坐围松寮。一闻梵呗宣，余声静不嚣。俄顷铿华钟，汩起沧江潮。冯夷跋浪舞，灵怪争来朝。神鱼似衔珠，鲛人或献绡。所过皆殊境，顿觉心神超。始知青莲宇，变幻非意料。栖栖尘土中，无乃同鹪鹩。
登冠头岭炮台观海
作者：李符清
朝代：清

我官北海家南海，居海今初上海门。大壑有时跳日月，洪波终古荡乾坤。炮訇天半蛟龙舞，网集沙滩鸟雀喧。安得仙槎浮我去，直穷牛斗问仙源。
咏竹
作者：李筠仙
朝代：清

亭外猗猗碧几竿，清姿劲节耐霜寒。舞风影作飞莺势，啸月音疑老凤翰。自是主人甘澹泊，不劳童子报平安。阶前那有孙枝秀，写出淇园独坐看。
秋夜
作者：李简
朝代：清

六合湛明月，高斋月影中。池浑成积水，人似在遥空。清响风敲竹，秋痕露浣桐。悠然云汉表，应许梦魂通。
挽张茂才秉伦诗
作者：李素
朝代：清

麟溪寂寞雨声愁，叹息英雄事业休。赤手持家诸弟显，锐心倡学盛名留。龙亡虎逝怜陈迹，鹤怨猿惊锁故丘。疏拙忝为门下士，伤心讵忍过西州。
游月池寺
作者：李素
朝代：清
体裁：七言律诗

扁舟东下长滩险，落日名山望眼凝。石径斜回丹嶂曲，瑶池半落白云层。功名老我无家客，丘壑谁知有发僧。洗耳泉声清不寐，坐观霜月上冰藤。
点绛唇·题画
作者：李素
朝代：清
体裁：词

巧样妆成，风流微醉珊珊步。回头一顾。只恐金钗堕。瘦尽腰肢，背地将愁诉。何缘故。花前不坐。立得鞋儿破。
眼儿媚
作者：李素
朝代：清
体裁：词

无端风雨到高楼。春思总悠悠。芙蓉帐外，水晶帘卷，恰好梳头。落花可惜谁人惜，空自付东流。伤心何限，红衫揾泪，绿酒浇愁。
眼儿媚
作者：李素
朝代：清

无端风雨到高楼。春思总悠悠。芙蓉帐外，水晶帘捲，恰好梳头。落花可惜谁人惜，空自付东流。伤心何限，红衫揾泪，绿酒浇愁。
赠何商志
作者：李紫庚
朝代：清
体裁：古风

紫云之山澉湖水，山光水色真无比。其中高隐有何生，商洛遗踪差足拟。何生家世本簪缨，有才不欲干时名。传经早入杏坛席，议礼还轻鲁两生。生逢明季兵戈乱，赤眉铜马交奔窜。匿影惟修忉利天，无心更入承明殿。遂能绝迹向空山，牧竖樵夫相往还。林下不嫌宾客到，篱边深喜岁时閒。即今老作丘园客，闭户著书聊自得。十亩犹存丙舍田，数椽不改扶阳宅。年来城市少经过，坐对云山且放歌。木食草衣忘岁月，不知鬓发复如何。
贺张维屏78寿兼重游泮水联
作者：李紫辅
朝代：清
体裁：联

诗称三子，学绩三余，望重三城，福懋三多，寿祝三秋，愿松柯益健，菊节弥坚，文囿词场陪杖履；身历四朝，名高四海，官尊四品，科连四世，堂开四代，况夫妇齐眉，儿孙晋爵，国恩家庆乐林泉。
挽张之洞联
作者：李綍
朝代：清
体裁：联

学方战五洲，普及教育孰主任；天不遗一老，颠危时局谁扶持。
夏至日荥泽渡黄河
作者：李绂
朝代：清

日车方北至，我马独南行。广武风犹壮，黄河浪不平。澄清谁揽辔，凭吊漫沾缨。前路雄关近，当年驻重兵。
新城邸舍和壁间感柳韵
作者：李绂
朝代：清

十年依约玉堂春，宫柳和烟不惹尘。今日飘零向歧路，灵和殿里更何人。
秋山学圃为张韦斋明府题
作者：李绂
朝代：清

庄舄经春只越吟，莱根滋味忆山林。夕阳千树鸟声寂，凉月一庭花影深。窣堵波原难作宅，磨兜坚已自题箴。惟馀结习残书在，窥见羲皇以上心。
读危太仆云林集
作者：李绂
朝代：清

唐宋为古文，大家才七人。南渡遂萎苶，得貌遗厥神。有元运隆盛，大文兴崇仁。吴虞启先鞭，斯文绝复新。后劲得云林，如《国风》有《豳》。宋王拜下风，国史功不湮。偶然履橐橐，上嫌称老臣。御史乃希旨，元故臣宜摈。和州看余庙，于事犹轻尘。论者不复察，集矢何龂龂。岂知公出处，大节光霄旻。言事既激烈，邪闭善则陈。仓卒起田间，辞禄已五春。投井义不屈，存史情亦真。兴朝访故老，四国响然臻。聊因国史出，夙志将一伸。区区圭组荣，浮云谢天民。青田亦仕元，佐命持衡钧。松雪亦承旨，实宋天潢亲。不知持论者，比此何等伦。掩卷三叹息，流俗多顽嚚。
驿南铺不寐
作者：李绂
朝代：清

草舍摧颓早戒更，旅人静夜倍凄清。沉沉戍鼓楼头动，宛宛参旗天半横。短？一空鸡绝唱，败槽百啮马多声。十年梦想公车路，支枕连宵白发生。
驿南铺不寐
作者：李绂
朝代：清
体裁：七言律诗

草舍摧颓早戒更，旅人静夜倍凄清。沉沉戍鼓楼头动，宛宛参旗天半横。短�一空鸡绝唱，败槽百啮马多声。十年梦想公车路，支枕连宵白发生。
驿南铺不寐
作者：李绂
朝代：清

草舍摧颓早戒更，旅人静夜倍凄清。沉沉戍鼓楼头动，宛宛参旗天半横。短𡏝一空鸡绝唱，败槽百啮马多声。十年梦想公车路，支枕连宵白发生。
游石壁头广福庵
作者：李绍宗
朝代：清

约伴清游上翠微，参天石壁隐禅扉。高吟人在千山上，长啸声从万壑归。怪石奇应疑虎踞，苍松老欲化龙飞。旁人共指高僧墓，兰茝春来碧四围。
惜花
作者：李经垓
朝代：清

喜雨催花开，怨雨催花谢。问雨雨不知，花开花陵藉。落花飞满衣，似有留人意。何处无情风，依然吹落地。
惜花·其一
作者：李经垓
朝代：清

喜雨催花开，怨雨催花谢。问雨雨不知，花开花陵藉。
惜花·其三
作者：李经垓
朝代：清

昨朝花正好，今日花已老。借问爱花人，落花扫不扫。
惜花·其二
作者：李经垓
朝代：清

落花飞满衣，似有留人意。何处无情风，依然吹落地。
文选楼
作者：李经垓
朝代：清

梁祚几何时，斯楼独存久。痴哉大法王，舍身如敝帚。可怜太子统，痛心独搔首。国事日已非，才华空八斗。使之践帝位，不至台城丑。著意在诗书，满腹苍龙吼。小事谬而死，贤不永其寿。文快贤士心，楼播词人口。今古重斯文，遗像垂孝友。瞻礼尽同人，相看自不朽。
旅夜闻笛
作者：李经垓
朝代：清

乡梦难成付酒杯，谁家长笛耳边催。愁人不听伤心曲，说与邻家莫送来。
望支硎山
作者：李经垓
朝代：清

大士圆通路，岩廊一望间。浅深环法水，高下尽灵山。孤塔白能立，群松翠可攀。支公何处是，日暮采烟还。
登晴川阁
作者：李经始
朝代：清
体裁：七言绝句

落日低迷下短亭，隔江山色入帘青。西风吹送乡心急，都向梅花笛里听。
自题仿黄柳溪山水小幅
作者：李经始
朝代：清
体裁：七言绝句

层峦叠嶂最宜秋，独木危桥俯碧流。我爱幽居绝尘世，隔溪山色卷帘收。
留别陈子言
作者：李经珏
朝代：清
体裁：七言绝句

山深径僻绝红尘，长共升平作幸民。只我轮蹄成痼癖，一年一看皖城春。
金陵杂咏
作者：李经珏
朝代：清
体裁：七言绝句

连城笳吹拥旌旗，辽海归来白鹤悲。故垒苍苍残照里，游人泪堕岘山碑。
赠金武祥联
作者：李经畦
朝代：清
体裁：联

交满四海，乐道人善；胸罗万卷，不矜其才。
挽张之洞联
作者：李经畲
朝代：清
体裁：联

与勤恪为羊杜至交，两粤讴吟，岂独岘山传堕泪；共文忠定东南大计，中朝震悼，又闻海国动哀思。
贺张百熙60寿联
作者：李经畲
朝代：清
体裁：联

为国宠光，谢恩拜德；长乐富有，获寿保年。
挽吕本元联
作者：李经羲
朝代：清
体裁：联

阅世几沧桑，溯难难百战平吴，青史垂名，列传应随先太傅；环滁好山水，知魂魄千年思沛，丹旆归葬，遗黎争吊故将军。
癸亥感事·其一
作者：李经羲
朝代：清
体裁：七言律诗

群盗中原正突围，征蛮羽扇又频挥。蛾眉镜里新妆斗，燕子梁间旧垒非。九合难凭黄口论，一匡终觉素心违。箜篌竞唱公无渡，万里关河怅夕晖。
癸亥感事·其二
作者：李经羲
朝代：清
体裁：七言律诗

寂寞空山怨采薇，弹冠鸡鹜各争飞。萧曹白面宵传烛，王谢朱门昼掩扉。梦握三刀连帅重，饥怜半菽大官肥。十年战伐长流徙，几辈虫沙得好归。
题洄溪别墅
作者：李经达
朝代：清

绿云深护宛山家，消夏园林景物奢。雨后雷抽三径笋，昼长风落一溪花。结邻应许招巢父，寄钓何妨拟若耶。有客隔溪曾立马，芰荷香拂锦鞭斜。
夏日即事
作者：李经述
朝代：清

阅尽人情真常希，疏慵合饱故园薇。陈编尽有益师友，俗论原无真是非。性僻拚遭河曲笑，心閒久息汉阴机。呼童抱瓮浇花径，一角西檐落晚晖。顾此头颅百念灰，又看日影过庭槐。倦凭木榻学僧定，静掩蓬门为客开。兰有幽香时一至，蝶无宿约忽双来。眼前逸趣何曾少，不待山中更剪莱。接屋疑牵岸上舟，此中偃仰百无忧。人生原自多磨蝎，野处何妨学饭牛。苍白惯看片云幻，输赢又报一枰收。冰丸风鲊无庸设，胸次萧然本似秋。
夏日即事·其一
作者：李经述
朝代：清

阅尽人情真常希，疏慵合饱故园薇。陈编尽有益师友，俗论原无真是非。性僻拚遭河曲笑，心閒久息汉阴机。呼童抱瓮浇花径，一角西檐落晚晖。
夏日即事·其三
作者：李经述
朝代：清

接屋疑牵岸上舟，此中偃仰百无忧。人生原自多磨蝎，野处何妨学饭牛。苍白惯看片云幻，输赢又报一枰收。冰丸风鲊无庸设，胸次萧然本似秋。
夏日即事·其二
作者：李经述
朝代：清

顾此头颅百念灰，又看日影过庭槐。倦凭木榻学僧定，静掩蓬门为客开。兰有幽香时一至，蝶无宿约忽双来。眼前逸趣何曾少，不待山中更剪莱。
感兴
作者：李经述
朝代：清

凉飙振四壁，啾啾鹤鸣悲。宵长不能寐，百绪纷中驰。披帷览明月，夜气清明时。逐往事已误，警来心孰知。空寒出古虑，懔默以自持。结交竟何为，太息难复言。云雨互翻覆，变态日万千。今人非古人，托意徒缠绵。神女游汉皋，佩解双珠圆。洛川步罗袜，朝霞映日妍。精诚偶一合，奚啻千百年。昔有素心子，抱袂时相随。今昔既殊势，恻恻令心悲。荃兰变萧䒘，灌溉无能为。此地非京洛，素衣胡乃缁。古人乞食者，问君君岂知。
感兴·其一
作者：李经述
朝代：清

凉飙振四壁，啾啾鹤鸣悲。宵长不能寐，百绪纷中驰。披帷览明月，夜气清明时。逐往事已误，警来心孰知。空寒出古虑，懔默以自持。
感兴·其三
作者：李经述
朝代：清

岁华水流速，忧心石壁仄。抱疴医无人，知非救有术。纷驰十馀年，敛退始今日。世人乐外营，达士惧中忒。黾勉勖前修，神明冀充实。
感兴·其二
作者：李经述
朝代：清

结交竟何为，太息难复言。云雨互翻覆，变态日万千。今人非古人，托意徒缠绵。神女游汉皋，佩解双珠圆。洛川步罗袜，朝霞映日妍。精诚偶一合，奚啻千百年。
感兴·其四
作者：李经述
朝代：清

昔有素心子，抱袂时相随。今昔既殊势，恻恻令心悲。荃兰变萧䒘，灌溉无能为。此地非京洛，素衣胡乃缁。古人乞食者，问君君岂知。
秋怀用昌黎韵
作者：李经述
朝代：清

研精虑贵深，进学力务猛。涌地百斛泉，穷源必巨绠。造之为人功，得之为天幸。首基伊维何，纷华悉除屏。日月双轮奔，倏忽已灭景。抚躬益精进，灵台光囧囧。情田长良苗，心地锄荒梗。培养期中实，省察防外骋。贯通于一旦，奚事更端请。吾宗长爪生，七龄赋《高轩》。云梦吞八九，气势黄河奔。神工运鬼斧，输般噤不言。虬龙喷墨雨，洒落砚池前。逸韵可以佩，奇气可以餐。身摘屈艳，荟为昌谷编，编中惊人语，一可抵百千。始为奉礼郎，索米怜寒酸。玉楼召作记，长向冢中眠。乃知卓荦士，以才夭其年。山谷诗横绝，一吸西江乾。拗节含古姿，球琳与琅玕。语语见佛性，以笔为蒲团。造句若天成，韵险体自安。伤哉涪州谪，旁观泪泛澜。鼾睡不自戚，行囊一诗丸。放归鬓发苍，吟声动征鞍。
秋怀用昌黎韵·其一
作者：李经述
朝代：清

研精虑贵深，进学力务猛。涌地百斛泉，穷源必巨绠。造之为人功，得之为天幸。首基伊维何，纷华悉除屏。日月双轮奔，倏忽已灭景。抚躬益精进，灵台光囧囧。情田长良苗，心地锄荒梗。培养期中实，省察防外骋。贯通于一旦，奚事更端请。
秋怀用昌黎韵·其三
作者：李经述
朝代：清

山谷诗横绝，一吸西江乾。拗节含古姿，球琳与琅玕。语语见佛性，以笔为蒲团。造句若天成，韵险体自安。伤哉涪州谪，旁观泪泛澜。鼾睡不自戚，行囊一诗丸。放归鬓发苍，吟声动征鞍。
秋怀用昌黎韵·其二
作者：李经述
朝代：清
体裁：古风

吾宗长爪生，七龄赋《高轩》。云梦吞八九，气势黄河奔。神工运鬼斧，输般噤不言。虬龙喷墨雨，洒落砚池前。逸韵可以佩，奇气可以餐。㩳身摘屈艳，荟为昌谷编，编中惊人语，一可抵百千。始为奉礼郎，索米怜寒酸。玉楼召作记，长向冢中眠。乃知卓荦士，以才夭其年。
秋怀用昌黎韵·其二
作者：李经述
朝代：清

吾宗长爪生，七龄赋《高轩》。云梦吞八九，气势黄河奔。神工运鬼斧，输般噤不言。虬龙喷墨雨，洒落砚池前。逸韵可以佩，奇气可以餐。身摘屈艳，荟为昌谷编，编中惊人语，一可抵百千。始为奉礼郎，索米怜寒酸。玉楼召作记，长向冢中眠。乃知卓荦士，以才夭其年。
贺张百熙60寿联
作者：李经野
朝代：清
体裁：联

百和香凝金鼎重；九霞觞映玉壶清。
过卫秧村有感
作者：李经钰
朝代：清

荒荒斜日下前村，此地重过欲断魂。陵谷变迁原不料，盛衰倚伏更难言。春风自改新亭馆，明月曾陪旧酒尊。西望萧萧人去尽，空巢鸮鸟叫黄昏。
重游法源寺
作者：李经钰
朝代：清

几树疏松野寺前，松阴踪迹久茫然。故人高节成千古，胜地重来又五年。佛火尚明烧后影，塔铃独语雨馀天。即今无限沧桑感，不独宫花委断烟。
挽曾纪泽联
作者：李经馥
朝代：清
体裁：联

回国翊中兴，夷夏胥平，一片丹心昭日月；趋庭惭半子，音容莫睹，两行血泪洒江天。
中秋登南昌南楼玩月有寄用东坡韵
作者：李结
朝代：清

南昌仙人楼何高，上凌月窟宵察毫。三年两次失佳会，不随众上看银涛。尔来散尽便娟子，十丈飞甍杳如水。酒酣舞节无奈何，忽复登楼惆怅起。此时碧汉飞晶丸，妖蟆避焰都潜蟠。转留更恋玩莫释，冰辉乱溢生芒寒。回首秦吴复燕汴，繁华百代须臾变。但闻帝子閟银盘，那见仙人遗铁板。重挥双泪对江山，露草风镫若个坚。照遍古人今月在，不留今月古人看。古今看月斯楼好，一一欢娱太潦草。数去明年恐更非，悲来今夕还应老。自从离别万事贫，南昌风景尽愁人。凭栏一吐肝胆出，为寄当时楼上客。
京口口占
作者：李结
朝代：清

汩汩涛波出广陵，关梁咫尺润州城。送人万柳参差没，夺眼诸山次第生。三楚暮云寒有思，九江落日浩无情。劳生未厌听胡笛，愧煞中流击楫声。
京口望金山示吴将军
作者：李结
朝代：清

夕阳滚滚海门涛，大将楼船暮雪高。谁向天南扼天险，梵王宫殿压金鳌。
吉州道中
作者：李结
朝代：清

马蹄前路莽苍苍，回指寒林是故乡。草木岂知人事变，间关赢得役车忙。几家村落成墟墓，终古河山对夕阳。莫怪停鞭行更缓，沿溪十里橘橙香。
和许正卿见怀原韵
作者：李结
朝代：清

蛮荒镫月送生涯，上国江山照物华。方恨南昌违北斗，翻令西子羡东家。劳人身世皆樯燕，盖代功名亦盏蛇。待与吾师听流水，成连会泛海天槎。
塞鼓
作者：李结
朝代：清

塞鼓惨渊渊，幽都落日天。严阴壮短昴，朔吹下寒烟。岁事孤鸿外，霜威万马前。谁知貂锦客，倚剑望三边。
宿瓜州
作者：李结
朝代：清

忍别东吴却上征，西风吹雪浩纵横。孤镫未照西归梦，且听东流一夜声。
望湖楼
作者：李结
朝代：清

君今望湖楼上眠，楼前已系过湖船。明朝我始探湖出，登楼望湖心惘然。
直中书省学谢玄晖体有寄
作者：李结
朝代：清

黄晖霭紫轪，索景驰金爵。钟镛殷西清，球鼎閟东阁。愔愔玉漏歇，幂幂金露落。禁卫集駴鼓，将作散丹雘。伊余躬休庆，肃佩趋禁钥。未遗贡公荣，窃厕曼倩谑。弇微泚貂珥，陋拙汗朱襮。敢尘侧阶典，聊忝登池乐。寄语隐雾豹，勿訾乘轩鹤。
金山绝顶晓望
作者：李结
朝代：清

烂烂匏瓜懒不扪，冥冥钟梵歇天门。海波忽动扶桑紫，金粟山河绕世尊。
梅母之殡
作者：李绛青
朝代：清
体裁：古风

路出正阳桥，四衢声鼎沸。车马塞道涂，男女满街市。询彼何以故，梅氏有凶事。梅氏何许人，客言我告尔。不是强军阀，亦非新官吏。鼎鼎梅兰芳，花衫最绝技。今为祖母丧，殡宫过此地。彩仗已森列，輀舆还未至。客导使向前，百戏目为翳。铭旌一丈长，细读无几字。阔扁先总统，彷佛急公义。有类黄金榜，宝琦姓孙氏。其馀诸哀挽，略可类分四。前列为阁部，其次即义士。又次为文人，最后属伶界。一时狂风来，疾捲同旗靡。俄而灵车到，鹄立执绋俟。后随多伶官，前引皆卿贰。箫笳哀动魄，铙饶暄震耳。梅伶挽柩行，梨花微带泪。行人惊未见，如睹真仙子。拍掌怪叫好，似在舞台底。警察为清道，大施鞭与箠。观者叹啧啧，谓是福所致。余乃告客言，此即是遭际。王纲不解纽，岂容此纵恣。军政不贪暴，谁助此奢侈。玄黄已错行，颠倒难思拟。客言壬戌春，两军战易水。死者千万人，膏血草为萎。京观填一坑，何曾有棺瘗。此是何功德，彼又何罪戾。余言更勿论，此尤属儿戏。一语为客告，人趋势与利。兰芳倘不禄，哀荣岂只此。必有李天下，观赐九坛祭。必有大将军，为请国葬体。人妖泊五行，怪状兴乱世。莽莽十年间，逆知必至是。闻罢叹而笑，略为记一二。惜无蒲留仙，大笔重叙次。并入金和尚，后先同志异。
梅母之殡
作者：李绛青
朝代：清

路出正阳桥，四衢声鼎沸。车马塞道涂，男女满街市。询彼何以故？梅氏有凶事。梅氏何许人？客言我告尔。不是强军阀，亦非新官吏。鼎鼎梅兰芳，花衫最绝技。今为祖母丧，殡宫过此地。彩仗已森列，輀舆还未至。客导使向前，百戏目为翳。铭旌一丈长，细读无几字。阔扁先总统，彷佛急公义。有类黄金榜，宝琦姓孙氏。其馀诸哀挽，略可类分四。前列为阁部，其次即义士。又次为文人，最后属伶界。一时狂风来，疾捲同旗靡。俄而灵车到，鹄立执绋俟。后随多伶官，前引皆卿贰。箫笳哀动魄，铙饶暄震耳。梅伶挽柩行，梨花微带泪。行人惊未见，如睹真仙子。拍掌怪叫好，似在舞台底。警察为清道，大施鞭与箠。观者叹啧啧，谓是福所致。余乃告客言，此即是遭际。王纲不解纽，岂容此纵恣。军政不贪暴，谁助此奢侈。玄黄已错行，颠倒难思拟。客言壬戌春，两军战易水。死者千万人，膏血草为萎。京观填一坑，何曾有棺瘗。此是何功德，彼又何罪戾。余言更勿论，此尤属儿戏。一语为客告，人趋势与利。兰芳倘不禄，哀荣岂只此。必有李天下，观赐九坛祭。必有大将军，为请国葬体。人妖泊五行，怪状兴乱世。莽莽十年间，逆知必至是。闻罢叹而笑，略为记一二。惜无蒲留仙，大笔重叙次。并入金和尚，后先同志异。
恭读理斋常太翁老先生殉节录
作者：李继曾
朝代：清

长材岂与数争衡，盘错翻因利器生。三载焦劳筹国饷，一朝仓卒陷番营。直将劲节还天地，不肯全躯负圣明。最是多情溪畔水，至今流恨几声声。漫道心伤昔岭边，苍穹端底慰英贤。忠魂已著花溪岸，义像常留武庙前。爵锡簪缨垂百代，名彰彝鼎列千年。遥知灵爽依稀在，带笑悠悠入九泉。
恭读理斋常太翁老先生殉节录·其一
作者：李继曾
朝代：清

长材岂与数争衡，盘错翻因利器生。三载焦劳筹国饷，一朝仓卒陷番营。直将劲节还天地，不肯全躯负圣明。最是多情溪畔水，至今流恨几声声。
恭读理斋常太翁老先生殉节录·其二
作者：李继曾
朝代：清

漫道心伤昔岭边，苍穹端底慰英贤。忠魂已著花溪岸，义像常留武庙前。爵锡簪缨垂百代，名彰彝鼎列千年。遥知灵爽依稀在，带笑悠悠入九泉。
挽张之洞联
作者：李继沅
朝代：清
体裁：联

济时良相，经世通儒，与韩魏公并有千古；早发高名，善全晚节，是裴中令以后一人。
贺张百熙60寿联
作者：李继沅
朝代：清
体裁：联

寿并聃彭，福兼裴郭；望隆文富，学绍韩苏。
虎丘寺
作者：李继白
朝代：清

虎丘游，雨散花飞点石头。曲径迷离山向背，云房深阒树春秋。梅舒冷艳香生阁，茶试新泉向五贤祠上望，使君才不愧苏州。
挽张百熙联
作者：李继高
朝代：清
体裁：联

数十年正色立朝，明德新民，不愧大儒事业；一个臣鞠躬尽瘁，时艰日及，益思名世经纶。
挽曾纪泽联
作者：李绩祜
朝代：清
体裁：联

学识超二千年前，无汉宋门庭，无中西畛域；勋名播九万里外，是张骞不死，是班勇复生。
挽李续宾联
作者：李续宾妻
朝代：清
体裁：联

马革裹尸还，是男儿得意收场，惟怜室有双亲，瞑目尚余难了事；鹃声啼血尽，痛夫子招魂不返，更苦孤无六尺，伤心犹剩未亡人。
归舟抵无锡望惠山
作者：李绳
朝代：清

塔影入孤城，帆回落照明。客同归鸟倦，山似故人迎。野市桥边酒，春烟陇上耕。何当访僧寺，汲水试茶铛。
枫桥夜泊
作者：李绳
朝代：清

又复匆匆赋远征，乌啼霜月若为情。寺钟渔火枫桥泊，已是思家第一程。
出浔阳郭由东城陂入庐山
作者：李绳远
朝代：清

始离浔阳郭，言向名山行。逶迤陟泉坂，潦越瞰江城。匡庐望犹远，四山已纵横。顾指心目豁，披拂襟袖清。岩长密林亘，天肃高霞晴。阳崖翠叶暗，阴壑丹树明。绝石路始转，入谷身已轻。奔涧互流响，栖禽挟鸣声。幽趣昔所惬，放旷从此生。宿痾真可捐，俗累岂我撄。誓当卜田舍，将毋来玉京。游岳挈禽庆，敕家疑向平，踟蹰待婚嫁，岂非儿女情。
客夜有怀乌程吴右公明府董芑章参谋两表兄
作者：李绳远
朝代：清

一送滇池草，重行楚岸花。故人俱远宦，遥夕倍思家。沙暗三秋雁，河明八月槎。天风洞庭叶，萧飒坠霜华。
寄缙云蒋丹崖广文
作者：李绳远
朝代：清

郑虔游览不如君，苍岭元都兴绝群。天际烟花来夕雨，仙家鸡犬在春云。朱门高第今成市，绛帐双鬟尽解文。吏隐千秋思往迹，道书珍秘想难闻。
武夷吟酬别彭尔仁入山
作者：李绳远
朝代：清

武夷之山周百里，三十六峰云外起。九曲洄潆水浸山，洞天虽众应难比。汉祀秦坛共杳冥，升真历历有仙灵。珠裾戏水澄空镜，玉袖回峰转画屏。吾闻篯铿在初古，尧封彭城号彭祖。兹山坐隐七百春，次子篯夷长篯武。以此山名万古尊，彭城遗裔传清门。侯官彭郎好骨相，此中疑是真曾孙。当年彩屋空梁宴，笙管凄哀偶然恋。世人不记幔亭歌，何由得与真仙见。彭郎结交天下希，武夷同好旧相依。高吟一曲河梁别，往日歌师今是非。邀余并访真人阙，可怜归客鸣榔发。醉里遥寻玉女花，梦中解看天壶月。信是名才不可求，天宫咫尺汝应留。寒梅仙掌春堪折，远寄西陵雪夜舟。
泊长沙
作者：李绳远
朝代：清

湖外沙晴昨夜星，晓风吹断榜人停。城回岳麓峰前树，帆下湘西渡口亭。山气北来横紫翠，江声东转泻清泠。荆南十月烟花暮，怅望寒云起洞庭。
蒙阴道中
作者：李绳远
朝代：清

细草黄沙路，清泉白石村。周遭群岭出，摇落几家存。枣树春成巷，梨花昼掩门。谁邀驱马客，投馆及黄昏。
语溪宿徐允韬宅
作者：李绳远
朝代：清
体裁：七言律诗

路绕秋林橘柚青，客船一系女阳亭。疏帘月起浑如梦，野馆乌啼醉未醒。雨雪两河怜独返，风烟三晋想重经。极知边塞伤心地，横笛哀笳不忍听。
黄鹤楼望汉阳歌寄查三
作者：李绳远
朝代：清

客行秋江水，黄州见黄花。洄沿武昌岸，山城啼乱鸦。伊昔西征违故乡，遥登黄鹤悲路长。我归一年滞吴越，值尔携家上汉阳。此时相闻不相见，江鱼塞雁空怀羡。天末谁题锦字书，桃花洞锁沌阳县。县外花飞催客还，绿萝芳草遍江湾。转眼三春棹初发，看君双桨到家山。与我相从卧丘壑，纵饮高吟恣行乐。两醉春阳欢宴多，那知挥手仍离索。汝作新词送我游，堪嗟来去尽江流。蒹葭弥岸凄凄思，览旧重寻黄鹤楼。楼边回首风烟夕，隔岸台池迥千尺。只有晴川万古深，巴巫上下堪头白。渡口连船夹浦沙，涢河回合汉河斜。佳人云端望不得，会难别易愁天涯。旅店客眠残月早，长年一曲《沧浪》好。杯酒难留夏口城，片帆再渡巴陵道。巴陵岸倚洞庭波，便入湘南吊汨罗。《怀沙》《鹏鸟》空词赋，满目烟涛奈若何。岳州楼馆相思路，落日苍茫对云树。转见岷江接汉江，大别山头忆君住。君住君归经几年，江波连郭复连天。轻飙欲借东流楫，一夜吹回及汝前。
水源亭联
作者：李维丙
朝代：清
体裁：联

洞辟几时，问桃花而不语；亭蹲一角，对潭水以怀清。
和水樵大尹留别原韵志送
作者：李维墉
朝代：清

羡君喜色上眉峰，摇曳行旌思万重。白水江头留爱远，赤金峡口荷恩浓。固穷学励编蒲土，除暴心非卖菜佣。从政合宜因地制，王关逼近酒泉封。
登两当城眺望
作者：李维墉
朝代：清

乱山环绕古当州，鸟道盘旋接废邱。北顾陇秦云岫叠，南通巴蜀水源流。荒坡新垦堪驱犊，老树无存尽作猴。三载深惭支月俸，因民进议浚城沟。
柳州道中
作者：李维寅
朝代：清

野草无情碧，斜阳向客红。乱山藏虎气，匹马入松风。怅望长安远，嵚巇世路同。古来多谪宦，曾此叹途穷。
汉江
作者：李维寅
朝代：清

汉阳新涨布帆轻，检点邮签问水程。云外好山如我瘦，江边孤月与人清。烟波到眼知行色，鸡犬离家有故情。初向天涯尝远别，梦回触忤棹歌声。
由鹿砦至兰麻岭
作者：李维寅
朝代：清

客袂吹山风，云容写清镜。绝涧既乘桴，单椒复寻磴。孤城面巉岩，其下明汀滢。锦石纷璘玢，芳田互纬经。文鳞潜可数，暮翼归相命。白云陡欲升，蓊若饙炊甑。似闻豕出缯，已见林垂暝。循带警早寒，冲烟取微径。何处兰麻岭，松梢落疏磬。
舟中怀纪小痴
作者：李维寅
朝代：清

幽人耽朝眠，楫师惜清晓。轻风帆艖䒀，遥村挂参昴。冥濛衣上云，罨蔼烟中筱。延缘度溪湾，闶爽见晴昊。春波鱼尾莘，旭日雉鸣鷕。眷兹物华妍，怅彼知音杳。抱琴期不来，深杯为谁倒。
送湛上人之剡中
作者：李维寅
朝代：清

沃州自昔擅谈空，尚有旃檀闻逆风。一棹独寻秋磬去，六朝山色雁声中。
铜鼓歌
作者：李维寅
朝代：清

革雍涒滩月过午，我官宣化获铜鼓。村人百指舁升堂，宝气腾腾笼一府。为言耕耨万山中，夜半风霆啸荒圃。一锄忽落一蛙跳，蛙瞥飞空锄缺腐。坤维震荡云根颓，万线霞光出深土。神物乍见惊牛羊，公裘同献陈樽俎。传观愧比崖还珠，欲扪先愁指画肚。虚中顽下微束腰，径二尺强高尺许。规平镜面突麝脐，十二蟾蜍余六五。水沙剥蚀体渐轻，乾坤陶铸年几所。血斑历落挼蜥蜴，翠藓斑斓碎鹦鹉。上文云云下雷回，彫刻龙蛇杂亚斧。羌无篆籀识岁月，谁凭色相辨今古。我闻苗民守重器，犵鸟獞花都老主。婚丧盟会置酒羊，庭前敲折金钗股。流传礼器讹兵器，纪代标名无乃鲁。大曰伏波小诸葛，凿空何异周庭瞽。伏波马式传骆越，不闻铸鼓配铜柱。诸葛行军未到粤，败鼓宁遗鱼复浦。纷纷记载辞无根，灵鼍一吼喑不语。昔日金公抚西粤，曾向节楼树崇虡。三过孰晓镯铙节，五声无当滕薛谱。莫教师旅率征人，差堪琴瑟迓田祖。弗鼓弗考我心戒，大鸣小鸣劲气沮。笑谢村农宝什袭，醉咏诗歌狂搏拊。韩潮苏海不可作，伐鼓渊渊人起舞。
挽张之洞联
作者：李维翰
朝代：清
体裁：联

伟哉为中国开拓万古心胸，举学界军界商界政治界庶务咸新，若谓文德不如武功，悠悠之口，何足恤也；呜呼伊古来端揆百寮师长，合疆臣使臣枢臣侍从臣一身兼有，岂仅博闻而能强识，蹇蹇匪躬，谁其嗣之。
挽张百熙联
作者：李维翰
朝代：清
体裁：联

兴学遍二十一行省，任艰难于穷变通久之交，煞费经营，敢云精力竭矣；惊心届一百六清明，正怅触乎期功强近之戚，感怀明旧，能无涕泪潸然。
挽彭玉麟联
作者：李维翰
朝代：清
体裁：联

绪论绎钟山，辱采刍荛，一日便深知己感；长江失天堑，眷怀桑梓，九重应念老臣稀。
挽曾国荃联
作者：李维翰
朝代：清
体裁：联

景运翊中兴，大难削平，裴度淮西功第一；元侯有遗爱，福星重陨，夷吾江左哭无双。
怀清溪任夫人
作者：李美
朝代：清

杨柳澹春阴，池塘过疏雨。所思人不来，怅怅徒延伫。洞庭看落花，花落已如许。好鸟自嘤鸣，不解离情苦。
春闺
作者：李美
朝代：清

春寒料峭病恹恹，愁到眉峰两碧尖。妒煞呢喃双燕子，寻巢依旧入风帘。
秋夕
作者：李美
朝代：清

十二层楼夜月明，美人帘底坐吹笙。芙蓉露冷秋衣薄，翻到霓裳第几声。
蝶恋花·得梅垞书
作者：李美
朝代：清

风定高楼笼月晕。秉烛殷勤，尺素从头认。豆蔻梢头清露润。丁香枝上游蜂稳。酒醒夜寒翻抱恨。未准归期，误了何须问。满目凄其人意闷。隔溪渔笛三声近。
题梁溪孙旭英峡猿集
作者：李美
朝代：清

花落江城水乱流，绣馀一卷独悲秋。分明风雨嘉陵夜，肠断三声在岭头。
奉和家大人草堂课耕韵
作者：李美仪
朝代：清

高畴新雨足，布谷唤春耕。千亩回村绿，三家结舍平。犊肥田竖喜，鸟起草人醒。惟有田翁乐，悠然候岁成。东舍幽栖处，柴门接野田。一春滋草径，三月酿花天。林雀喧晨霁，邻鸡报午烟。频年收获好，膝下得欢然。
奉和家大人草堂课耕韵·其一
作者：李美仪
朝代：清

高畴新雨足，布谷唤春耕。千亩回村绿，三家结舍平。犊肥田竖喜，鸟起草人醒。惟有田翁乐，悠然候岁成。
奉和家大人草堂课耕韵·其二
作者：李美仪
朝代：清

东舍幽栖处，柴门接野田。一春滋草径，三月酿花天。林雀喧晨霁，邻鸡报午烟。频年收获好，膝下得欢然。
张椒云前辈北山归隐图次韵
作者：李羲钧
朝代：清

乞身终拟达重阍，想像归夹松菊存。花药一庭收远志，图书万卷付长恩。可须索米从仁祖，会见栽杨出义孙。枌社傥容陪近局，青山把酒对开轩。
张椒云前辈北山归隐图次韵
作者：李羲钧
朝代：清
体裁：七言律诗

乞身终拟达重阍，想像归来松菊存。花药一庭收远志，图书万卷付长恩。可须索米从仁祖，会见栽杨出义孙。枌社傥容陪近局，青山把酒对开轩。
答曹莼江明府叠韵
作者：李羲钧
朝代：清

板屋频年赋小戎，梦回铃索忆丁东。锭箕身命奇难偶，华叶温寒变不同。岁月半消尘鞅里，勋名都付酒杯中。三朝养士成孤负，？？空悬捧日衷。
答曹莼江明府叠韵
作者：李羲钧
朝代：清
体裁：七言律诗

板屋频年赋小戎，梦回铃索忆丁东。锭箕身命奇难偶，华叶温寒变不同。岁月半消尘鞅里，勋名都付酒杯中。三朝养士成孤负，��空悬捧日衷。
郾城和壁间韵
作者：李羲钧
朝代：清

华发愁潘令，穷途哭阮生。南风吹梦处，昨夜到春明。慷慨铜琶曲，凄凉锦瑟声。聱隅成底事，俯仰愧时名。长为弹铗客，不作弃繻生。苦调增三叠，狂歌忆四明。花前连理曲，月下步虚声。往事都陈迹，惟应以酒名。
郾城和壁间韵·其一
作者：李羲钧
朝代：清

华发愁潘令，穷途哭阮生。南风吹梦处，昨夜到春明。慷慨铜琶曲，凄凉锦瑟声。聱隅成底事，俯仰愧时名。
郾城和壁间韵·其二
作者：李羲钧
朝代：清

长为弹铗客，不作弃繻生。苦调增三叠，狂歌忆四明。花前连理曲，月下步虚声。往事都陈迹，惟应以酒名。
湘江舟次
作者：李翃
朝代：清

投火依江岸，帆归极杳冥。五湖秋水白，三楚暮山青。醴酒衔杯醉，江鱼入馔腥。近无人处宿，鸥鹭满沙汀。
春望寄怀施大醇
作者：李翊
朝代：清

近郭人家少，平田绿水环。花间藏野径，竹外露春山。晚寺残钟度，烟林倦鸟还。长卿何处是，直北望燕关。
题黄鹤楼
作者：李翥华
朝代：清
体裁：联

岩洞出宾，曾树八仙模楷；鹤楼依阁，共增三楚雄风。
重过瓜洲却寄雨窗中丞
作者：李翮
朝代：清

金焦似惜别，被萝水中立。挂帆山影移，瓜洲泊兰鹢。南望通虎林，北去是凫绎。循陔同素心，往事动人忆。爱日各舒畅，联舫度潮汐。甘脆互相献，承笑分余沥。春旗杨柳风，满路皆欢色。此乐倏如梦，今生不再得。九载重握手，病鹤归飞急。江路此经过，抚景心恻恻。夜来水声咽，重为余叹息。
挽郭嵩焘联
作者：李耀南
朝代：清
体裁：联

抚粤裁陋费，出使化蛮夷，正气壮华戎，合天下大吏封疆，盛德更谁与比；文章若昌黎，理学如明道，精神归海岳，怅生平推诚知己，感怀何日能忘。
阙题
作者：李联榜
朝代：清
体裁：古风

倏忽壁上横杈枒，月涛风晃龙攫拿。咄咄枝叶皆立起，墨棱突出如无纸。并写梅菊争芬芳，笔力郁茁凌遒苍。默契秋兰素心友，寄怀深谷王者香。竹叶无风若宕漾，劲节虚心自相况。奇绝飞来太古峰，崛强生峭镵剑峰。恍疑赤文开大篆，神禹镂字铭山封。岂有画师能到此，荆关惊失丹青踪。孰知此犹其馀事，示我诗文更骇异。文步昌黎斗鬼神，诗入少陵险击刺。抑遏掩蔽辞重奇，矛鍦森严荡奥邃。想因经济不得施，寓意画与诗文词。诗文气流磅礴画，雄姿怒勃搏蛟螭。吁嗟乎，同为遭斥天涯人，缔交伊始情性亲。亦如梅竹伴兰菊，相投臭味天然真。箴言共勉千秋业，文章虽诎道德伸。江乡回望扬帆处，靖扫海氛奏凯旅。丈夫志在报国家，莫怠壮怀作柱础。且留画笔图凌烟，直将绘事铭钟虡。吁嗟乎，谁拔抑塞磊落之奇才，我将归去聊举杯。夜雨遥听碣石馆，斜阳独上黄金台。风捲太行掷海外，苍茫四顾何壮哉！相思时将图幛开，人生有命毋悲哀。
三百三十有三士亭歌
作者：李联琇
朝代：清

吾闻羊城使院仙掌石，九曜飘零太湖白。当年刘疏药洲，锾罚罪人运灵壁。鲰生不作岭南游，未抉榕根摩藓刻。落星浩劫话沧桑，遥悯千夫困鞭策。何如遗爱播瓯闽，庭贽纷纶献瑶席。北平学士创池亭，点首诸樊语鸿迹。珊瑚入网竞罗珍，羔雁成群俨披籍。归装不压郁林船，载酒奚夸扬子宅。后来司空摹作图，题墨曾邀先大夫。诗中恨不拜石丈，太息輶轩迅一驱。夙披手泽怅难见，两世神交迟觌面。石渐兀臲亭更倾，重整规模供赏燕。漫怀学士与司空，坐亭读诗泪如霰。皋鱼风木触悲辛，召伯甘棠迹未沦。去思在口兼在目，远利近名非所珍。三山瘠土今益贫，安用寒虫输算缗。臣门不费一钱贽，怪叹峰峦重累人。
书怀
作者：李联琇
朝代：清

鸡鸣太白高，人事迫人起。晨钟敲一声，兹为忧患始。我生鲜营扰，百虑皆芟除。能使终日心，长如未晓初。乌兔倏东西，天行若旋磨。我年日以增，我志日以挫。回思昔所业，不值一涕唾。伤哉迷复凶，蜜没矫游惰。朝光海上升，起起毋耽卧。百年曾几何，一半睡乡过。莫打黄莺儿，留啼惊梦破。结交不识心，终非计之上。君谓河冰坚，其下翻潜浪。浪翻无已时，冰也成流澌。君为踏冰人，浮沈安可知。世途尽如此，慎勿矜坦夷。枯桐偃道畔，雪霰竞相侵。不知谁采取，刻作云门琴。一弹复再弹，凤鸟闻声至。回首抛弃时，穷通何回异。岂不感恩情，其如不复生。朽质长已矣，空存身后名。悠悠身后名，郁郁穷途志。著书藏名山，本是无聊事。我笑杜陵翁，大言庇天下。尚乏三重茅，何来万间厦。豪情空自夸，热血尚谁酒。不若素封儿，余润分孤寡。所活虽无多，尚有衔恩者。
书怀·其一
作者：李联琇
朝代：清

鸡鸣太白高，人事迫人起。晨钟敲一声，兹为忧患始。我生鲜营扰，百虑皆芟除。能使终日心，长如未晓初。
书怀·其三
作者：李联琇
朝代：清

结交不识心，终非计之上。君谓河冰坚，其下翻潜浪。浪翻无已时，冰也成流澌。君为踏冰人，浮沈安可知。世途尽如此，慎勿矜坦夷。
书怀·其二
作者：李联琇
朝代：清

乌兔倏东西，天行若旋磨。我年日以增，我志日以挫。回思昔所业，不值一涕唾。伤哉迷复凶，蜜没矫游惰。朝光海上升，起起毋耽卧。百年曾几何，一半睡乡过。莫打黄莺儿，留啼惊梦破。
书怀·其五
作者：李联琇
朝代：清

我笑杜陵翁，大言庇天下。尚乏三重茅，何来万间厦。豪情空自夸，热血尚谁酒。不若素封儿，余润分孤寡。所活虽无多，尚有衔恩者。
书怀·其四
作者：李联琇
朝代：清

枯桐偃道畔，雪霰竞相侵。不知谁采取，刻作云门琴。一弹复再弹，凤鸟闻声至。回首抛弃时，穷通何回异。岂不感恩情，其如不复生。朽质长已矣，空存身后名。悠悠身后名，郁郁穷途志。著书藏名山，本是无聊事。
夜抵延平驿馆
作者：李联琇
朝代：清

好山偏傍恶溪横，到此山程胜水程。岭入画来兰若占，滩无舟处竹箄行。市嚣一霎旋经镇，塔火微明渐辨城。欲向龙津觇剑气，深更冻雨宿南平。
悔昔篇
作者：李联琇
朝代：清

屠龙破千金，巧技支离误。刻猴斋三月，无成触燕怒。洴澼安知摧越军，簉弄徒言答《韶》《音蒦》。君不见，制科习气古来耻，平生悲咤吾虚度。六年应举业时文，八载登瀛课律赋。日为小诗心不间，夜书细字身如锢。卢仝束置《春秋》经，李沆忘参《论语》句。俳优久习无文章，古义稀闻况时务。猝逢世变需人才，太息谁储济川具。士为名累鱼中钩，莫待名成方猛悟。
春兴
作者：李联琇
朝代：清

劳久思一间，间来即生懒。观书亦云适，胡为卧持卷。一叶未及翻，颓然合双眼。睡味与书味，酝酿十分满。不知春昼沈，花阴渐斜转。卷从手中堕，枕低恣蹂践。有如带宿酲，软饱浪抛盏。觉来闻书声，童塾课方展。何以导儿曹，此生太偃蹇。旁人谬相谓，高卧非荒湎。梦中岂得句，呓语兴不浅。走觅南邻伴，斋扉反扃钥。春晴谁不出，我亦一登阁。面城无街市，旷远横溪彴。倚槛数行人，茫不辨老弱。转为行人窥，仰指且前却。足未入官府，讶见此乘鹤。庾亮多宾僚，是否官同乐。相望渺千里，遥情未容度。何处暮苍然，一绳纸鸢落。缭垣皆蔓菁，多日茁新芽。方柔不采摘，叶大今已花。此物便军食，屯兵忆褒斜。沃沃彼何知，讵悲蜀妇髽。我见生远愁，战场尚风沙。虞灶或乏此，衔种倩飞鸦。不嗤细已甚，取给免士哗。炎炎虽隔境，噀雨怀栾巴。浮远余空亭，乃在君山巅。我楼与亭对，下视皆麦田。恍共山灵博，碧罫为棋盘。又如竞妆服，藻野兼缛川。年前少雪泽，麦性不畏乾。青葱兆成实，鸟雀声先欢。疲氓不敢庆，硬饼何时餐。还望雨旸若，禾熟如麦然。后丰补前歉，庶几课税完。竭力服农亩，输饟不我宽。
春兴·其一
作者：李联琇
朝代：清

劳久思一间，间来即生懒。观书亦云适，胡为卧持卷。一叶未及翻，颓然合双眼。睡味与书味，酝酿十分满。不知春昼沈，花阴渐斜转。卷从手中堕，枕低恣蹂践。有如带宿酲，软饱浪抛盏。觉来闻书声，童塾课方展。何以导儿曹，此生太偃蹇。旁人谬相谓，高卧非荒湎。梦中岂得句，呓语兴不浅。走觅南邻伴，斋扉反扃钥。春晴谁不出，我亦一登阁。面城无街市，旷远横溪彴。倚槛数行人，茫不辨老弱。转为行人窥，仰指且前却。足未入官府，讶见此乘鹤。庾亮多宾僚，是否官同乐。相望渺千里，遥情未容度。何处暮苍然，一绳纸鸢落。
春兴·其三
作者：李联琇
朝代：清

缭垣皆蔓菁，多日茁新芽。方柔不采摘，叶大今已花。此物便军食，屯兵忆褒斜。沃沃彼何知，讵悲蜀妇髽。我见生远愁，战场尚风沙。虞灶或乏此，衔种倩飞鸦。不嗤细已甚，取给免士哗。炎炎虽隔境，噀雨怀栾巴。
春兴·其二
作者：李联琇
朝代：清

寄园树槐柳，秾春但一碧。邻家为补景，出墙杏花白。宛然臣里姝，自成词赋客。微风度兰麝，宿雨炫容泽。远近嫌疑间，含情两脉脉。于兹不三年，当为大夫惜。
春兴·其四
作者：李联琇
朝代：清

浮远余空亭，乃在君山巅。我楼与亭对，下视皆麦田。恍共山灵博，碧罫为棋盘。又如竞妆服，藻野兼缛川。年前少雪泽，麦性不畏乾。青葱兆成实，鸟雀声先欢。疲氓不敢庆，硬饼何时餐。还望雨旸若，禾熟如麦然。后丰补前歉，庶几课税完。竭力服农亩，输饟不我宽。
自福宁旋省度白鹤岭
作者：李联琇
朝代：清

陡绝舆夫肩，高出飞鸟翼。鸟飞有时集，夫无半岩息。半岩欲倾泻，可下不可立。一舆直压肩，扛举万钧力。奚翅上山劳，舆如牵井汲。匪徒夫力竭，舆中亦危仄。上苦缒城升，下防倒箧出。漠漠舆帘外，茫茫海难测。謦欬生风雷，吹落杳无极。以手障舆帘，不敢一转侧。兢兢坐如塑，自午洎日入。岭尽官吏迎，乃得下舆揖。昨出泰山道，不惊泰山高。山麓犹挽车，邪许随鸣钟。仰瞻但雄伟，峭峻非所褒。兹岭即州镇，敢向乔岳骄。胡为更耸峙，孟隘加韩豪。绝壁坏通马，人行若升猱。傥使移东封，知让谁摩霄。共惜堕荒僻，难役群灵朝。岂悟无佛处，称尊名易标。彼都土基厚，此邦地势凹。彼所谓平地，高于此山腰。村郭隶半天，突出唯山椒。讵同宁德县，坐堑观岧峣。我论祇凭臆，客来为解嘲。在山竞言山，当局鉴多淆。谁为汗漫游，海上评沃焦。
自福宁旋省度白鹤岭·其一
作者：李联琇
朝代：清

陡绝舆夫肩，高出飞鸟翼。鸟飞有时集，夫无半岩息。半岩欲倾泻，可下不可立。一舆直压肩，扛举万钧力。奚翅上山劳，舆如牵井汲。匪徒夫力竭，舆中亦危仄。上苦缒城升，下防倒箧出。漠漠舆帘外，茫茫海难测。謦欬生风雷，吹落杳无极。以手障舆帘，不敢一转侧。兢兢坐如塑，自午洎日入。岭尽官吏迎，乃得下舆揖。
自福宁旋省度白鹤岭·其二
作者：李联琇
朝代：清

昨出泰山道，不惊泰山高。山麓犹挽车，邪许随鸣钟。仰瞻但雄伟，峭峻非所褒。兹岭即州镇，敢向乔岳骄。胡为更耸峙，孟隘加韩豪。绝壁坏通马，人行若升猱。傥使移东封，知让谁摩霄。共惜堕荒僻，难役群灵朝。岂悟无佛处，称尊名易标。彼都土基厚，此邦地势凹。彼所谓平地，高于此山腰。村郭隶半天，突出唯山椒。讵同宁德县，坐堑观岧峣。我论祇凭臆，客来为解嘲。在山竞言山，当局鉴多淆。谁为汗漫游，海上评沃焦。
赴福宁度白鹤岭作歌
作者：李联琇
朝代：清

身登白岩鼻，足踏巨鳌背。攀天不盈咫，观海直穷界。闽陬恒燠无冬令，到此严飙飒衣带。璆然振佩凌寒空，指挥岳灵骋雄怪。城郭在下微难辨，日轮投西低恐碍。拔戟一队张吾军，挥斧六丁凿何代。疑是巴山蛇，食象骨不碎。绕磴摩腹高昂头，蜿蜒蜕壳半空挂。又疑华阳龙，罚雨天所械。生缚倒竖如云梯，度人上升出尘壒。问之土民曰不然，由昔有鹤来蹁跹。山以鹤名复象鹤，过客逾岭窥行全。斯言验否在回望，果见如融将翔烟。终知鹤意不余弃，留送返日青行缠。呜呼鹤势盘千里，犹恋其乡不轻徒。我今寸步费经营，海角天涯枉投趾。久劳于外胡不休，鹤兮鹤兮为我谋。
初莅陵水
作者：李聘
朝代：清

漫道来何暮，荒城一望愁。墙垣多竖木，官吏半乘牛。赋少增榔税，差烦逮女流。伤心诸父老，何事忍诛求。已历山川险，还看物候殊。古墙生蛤蚧，官阁伴鼪鼯。落日玄猿啸，空城白鹿趋。炎威难就寝，兀坐话妻孥。
初莅陵水·其一
作者：李聘
朝代：清

漫道来何暮，荒城一望愁。墙垣多竖木，官吏半乘牛。赋少增榔税，差烦逮女流。伤心诸父老，何事忍诛求。
初莅陵水·其二
作者：李聘
朝代：清

已历山川险，还看物候殊。古墙生蛤蚧，官阁伴鼪鼯。落日玄猿啸，空城白鹿趋。炎威难就寝，兀坐话妻孥。
登岸
作者：李聘
朝代：清

犬吠孤村近，人烟障几重。斜门三面水，古屋万年松。苦菜当春种，香粳趁月舂。无庸惊小队，我已遂归农。
自东流挽舟上建德
作者：李聘
朝代：清

道出东流下，轻帆带雨过。水从吴地转，山入楚天多。竹鼠藏深树，江豚戏晚波。南方风景异，藉此慰蹉跎。
出郭和驿亭壁间韵
作者：李肇源
朝代：清

候馆逢迎得暂闲，城东柳色豁尘颜。浮天海水高于地，绕郭人家半在山。出寺心随芳草远，登台目极断云还。冷官漫道无拘束，辜负春光咫尺间。
和陈今山见访韵
作者：李能哲
朝代：清

故人似春色，新岁到山家。一笑坐拈酒，满园行看花。别来多旧好，老去更天涯。且喜诗情健，同吟对落霞。
贺侯康兄弟同时中举联
作者：李能定
朝代：清
体裁：联

输君一部春秋，半夜鱼龙烧尾去；得此满门欢喜，同时兄弟插花归。
贺金锡龄中举联
作者：李能定
朝代：清
体裁：联

四个月蕊榜联登，方知学海人才，大造笃生成伟器；卅三载桂香济美，出自名门科第，司空惯见等闲云。
山庄值月
作者：李腾蛟
朝代：清
体裁：五言律诗

野兴随樵牧，行歌归渐昏。疏林争宿鸟，落日失孤村。客子犹闲立，农家早闭门。忽然山月吐，疑是在东屯。
看山
作者：李腾蛟
朝代：清
体裁：古风

倚杖看山色，悠然衡宇中。太古渺难追，独尔留鸿濛。升沉阅月日，舒卷任雷风。吾心苟自达，岂必上华嵩。
菊开迟日上不至
作者：李腾蛟
朝代：清
体裁：古风

落落山行意，幽寻花自知。将影独危攀，松下一栖迟。寒风矜淡色，秋来晚更宜。雨过长天净，微云敛已随。吾心苟不兢，想见流水时。
述怀
作者：李腾蛟
朝代：清
体裁：古风

有鸟辞平柯，高栖山之特。闻君张网罗，等我同鸡鶒。自度非家禽，宁堪供盘食。弋人已忘机，何乃复相迫。黾勉学冥鸿，时哉鼓双翮。
桃花源
作者：李自郁
朝代：清

旧梦荒唐说避秦，桃花辜负几千春。人间那有仙源路，多事刘郎枉问津。
一丛花·为尤悔庵悼亡
作者：李良年
朝代：清

梦中钗镜石湖滨。书到却伤神。细君不待东方朔，负诙谐、割肉金门。织字销沉，炉香断绝，簇蝶冷湘裙。法曹花照挽车人。曾倚塞垣春。重题柿叶翻时句，楚兰红、何处招魂。五夜朝衫，一灯佛史，莫漫染啼痕。
一斛珠·送孙鲁三之汝南
作者：李良年
朝代：清

骊歌向晓。怪君踪迹偏长道。尊前一片青青草。才送归鞍，又逐征衫者囗悼。泪落沾怀抱。张敞青螺今罢扫。淮康紫水销愁好。应忆高堂，双鬓新年老。
一萼红·送周仪部奉使淮扬
作者：李良年
朝代：清

雁归时，看使星移处，宫树晓莺流。杏酪清明，兰尊上巳，风物旧数扬州。羡旌旆、锦坊南去，芳草外、偏映竹西楼。千里笙歌，三分烟月，一叶扁舟。况有论诗宾从，解挥毫落纸，啸傲沧洲。红药无双，清泉第五，为君题遍春游。凭仗桃花流水，寄与乡愁。
三姝媚·十姊妹花
作者：李良年
朝代：清

曲栏春已谢。又绿刺钩连，数茎开乍。过雨晨妆，看香肩初并，薄寒亭榭。联袂难分，还只绕、蔷薇旧架。采摘谁怜，一段闲愁，低徊自写。小鸟呼名曾借。任衔了红巾，啁啾不下。湘水三妃，更杨家五队，嫣然相亚。睡起残脂，点石上、青苔如画。自顾无媒，不愿东风催嫁。
东风第一枝·正月十九夜汪蛟门乔石林两舍人置酒都下寓斋二鲍锡鬯谷梁湘草同集看灯上美人
作者：李良年
朝代：清

灯市人疏，酒旗风静，上元时又过也。晚来一段闲愁，喜值舍人清暇。茗香初泛，更新酿、如渑堪把。看内家、烟火新词，题遍水精帘下。纵频醉、禁中杯斝。问何似、竹西亭榭。怪他江上春风，吹入异乡今夜。兰膏微闪，有红粉、翠娥无价。叹年年、游子飘零，愁见碧绡图画。
中兴乐
作者：李良年
朝代：清

小桃遮渡柳侵洲。朝来无限春愁。横竹吹残，江边画楼。沟水东西乱流。锦帆收。倚栏人在，酒帘青处，目送扁舟。
中兴乐·追忆
作者：李良年
朝代：清

天街灯火绣帘重。去年今日曾逢。斜蹴纤罗，相思暗通。别后云山数峰。怅离踪。旧游不再，梦中芳草，春雨茸茸。
临江仙·用调酬拙公过草堂不遇
作者：李良年
朝代：清

人正愁时花正懒，暗香未到帘栊。无多晴色几番风。水边篱落，欲讯虎溪钟。偶向烟村行药去，应门恰少山童。巾瓶一笑草堂空。春流不改，负尔旧渔翁。
义王宫妆楼今在官署中陈绿崖参藩置酒其上即席赋
作者：李良年
朝代：清

炎曦昔颓照，太白西垂芒。尺木祚云季，截险非巨防。安东节初指，士马何飞扬。子阳不解事，井底窥扶桑。伏轼无左车，义旗岂真王。漼汜竟奚补，耳余亦分张。翻然逐鹿者，一旅终夜郎。残戮到原野，战地天萧凉。宫门未摧徒，突兀城中央。行人行叹息，指点能具详。我来偶凭吊，长啸一慨慷。如何使君署，却在妆楼旁。石讶万夫舁。材信千车装。华榱间飞甍，一一摩青苍，苔阶见綦履，蔓草芜明珰。尚想栖息时，燕雀方处堂。垂翅涉交水，降幡溯沅湘。蛾眉岂得贮，响屟余空廊。呜呼十年间，事不关兴亡。特笔在《春秋》，窈据诚不祥。使君美风度，环除种垂杨。洒墨作檐额，弹琴然妙香。兹楼若增奇，洗濯生辉光。结构岂殊昔，令名乃千霜。今夕烟景佳，素侣纷携将。明蟾正当槛，社燕初辞梁。芙蕖何灼灼，零露沾人裳。碧石怨西子，行云疑楚王。何用感遗址，会须寻乐方。诗成一笑粲，不饮负此觞。
九岭
作者：李良年
朝代：清

昨者暑气清，岚瘴喜初散。幕府有程期，鸣鏦戒宵半。残月不到地，松梢耿河汉。冥冥列炬移，灼灼萤火乱。空山悟无始，静里阅昏旦。九岭争一隅，径窄中每断。我行尚层冈，仆夫复深涧。浮生付飘忽，肩腋楚人惯。不坠良偶然，履危岂无叹。转苦东日迟，坐待火云烂。稍稍荆扉开，人语出沙畔。前路方迢遥，平明且须饭。
买陂塘·寄题俞丹屿荻雪村庄
作者：李良年
朝代：清

溯苍茫、中央宛在，风人曾写高致。而今再见东湖隐，开个柴门湖觜。花数里。到香色都消，占断横斜水。寻诗徙倚。想鱼板无声，野云欲压，沙雁一行起。葭墙短，波影半沉窗纸。画图佳绝无此。垂杨著絮梨吹粉，何似薄寒秋尾。清冷意。便闲笑、人间亭院争红翠。岁云晚矣。待郭索缘滩，鲈鱼出网，沿月小舠舣。
于中好·题龚节孙种橘图
作者：李良年
朝代：清

国山香乳移栽旧。绕书床、满林霜后。楚臣最赏青黄糅。问得似、潇湘否。金穰小擘怜秋九。笑一叶、踰淮辜负。闲园静锁无人叩。想冷压、西风又。
催雪·珍珠兰
作者：李良年
朝代：清

碎雨跳荷，连星缀柳，楚畹别笺兰谱。想三斛曾量，芳名借汝。开也只如含蕊，趁月影、微黄黏清露。纹纱静掩，一珠蜂背，却教偷去。阑暑。眠正午。又生结半奁，小鬟催煮。甚坐远偏闻，细寻无处。记得漳江乍买，有岭外、人家迷香路。见十十、五五钗梁，风颤晚街游女。
催雪·红梅
作者：李良年
朝代：清

曲按江罗，吟欹蜀髻，翠羽不愁春淡。讶瘦影无多，远村先见。四百峰头开处，认蛎粉、墙阴闲庭院。雪香干树，为伊低衬，冷脂数点。弄晚。湘箔卷。正猎猎寒催，墨云遮遍。又横幅半窗，夕阳微闪。懊恼杜红儿去，便懒问、东邻寻疏艳。总怪得、石上吹霞，化作断魂风片。
八归·送山农归云间
作者：李良年
朝代：清

荼蘼雪绽，楝花风近，春才剩一旬耳。荒程折尽东西柳，见说九峰归客，又催行李。驿草裙腰沙外冷，绕几曲、带愁烟水。还记否、听雨床连，约我坐船尾。试看吹绵野店，落红亭堠，多少匆匆游子。芒鞋渐懒，青蓑白舫，商略五湖闲事。念前期暗负，别后朱颜易憔悴。输此去、采茶僧径，烧笋山家，人在绿阴里。
八达岭
作者：李良年
朝代：清

丹梯直北通榆木，拂袖山烟百折登。河注黄花衔二口，天低白草见诸陵。行人尚忆回銮曲，碛岸曾移照妓镫。旧迹荒寒非一概，不因六月有坚冰。
六幺花十八·锦鸡
作者：李良年
朝代：清

碎红织纤羽。花千缕。霞一杼。何曾解语。小绶偏能吐。筠笼载取金堂宿，青山辞旧侣。香粳饲汝。不教飞去。真珠影，闲自许。溪边回忆，翠阴占秋树。从今不用嗔生客，镜中催试舞。
兰陵王·得九来书却寄即讯野臣
作者：李良年
朝代：清

数陈迹。何处春风最忆。疏芜近，半茧小园，翠黛窥窗玉峰仄。红螺曾劝客。柳影饧香寒食。题诗罢，藉草醉眠，鹤子飞来记相识。匆匆赋行色。便瘦马柔帆，同指京国。仙山赚了闲词笔。笑玉女无意，上清沦散，江南樱笋催倦策。怅从此离隔。追昔。正岑寂。讶一幅云蓝，遥堕双翼。徐陵新咏青衫湿。待把手何处，和他悽恻。梅花开后，试为我，扫片石。
减字木兰花·重经白马渡
作者：李良年
朝代：清

楚堤行遍。记得潇湘帘底见。棹倚枫根。客梦杨花共一村。鸥边再宿。前路分明烟水渌。门掩清溪。风起莲东月坠西。
十二时·自赠
作者：李良年
朝代：清

笑从前、生涯真误，揽镜衰颜非昨。虚掷了、青鞋几緉，历遍三江五岳。白面封侯，蓝田射虎，此意全萧索。又底用、草檄飞书，倚马十年，健笔而今闲却。为老农、虽无负郭，为圃只须篱落。似瀼东西，如垞南北，点染新丘壑。有一峰两峰，苍然映我屋角。更不妨、裋衣蔬饭，便与家人相约。儿解临池，妻能织素，为母栽花药。胜宋家处士，山中但呼梅鹤。
十二时·自赠
作者：李良年
朝代：清

笑从前、生涯真误，揽镜衰颜非昨。虚掷了、青鞋几緉，历遍三江五岳。白面封侯，蓝田射虎，此意全萧索。又底用、草檄飞书，倚马十年，健笔而今闲却。更不妨、裋衣蔬饭，便与家人相约。儿解临池，妻能织素，为母栽花药。胜宋家处士，山中但呼梅鹤。
华胥引·沈沛洲属题美人蹴鞠图
作者：李良年
朝代：清

花容月样，惯得人怜，不教著地。罽锦平铺。无声宛转纱障里。消受一簇香鬟，镇浅勾斜睨。犹记旁看，昼长閒遣春事。遮住双鸳，最难禁、茜罗裙子。凭时偏露，随伊纤红自起。今日客斋重见，是玉鸦叉底。对此魂销，沈郎腰可知矣。
南乡子 忆颍尾樱桃牡丹之盛，追写前游，因悼蒲庵、考功各一首 其一
作者：李良年
朝代：清
体裁：词

风骤小篷偏。淮雨吹花恰半船。忆访故人清颍尾，斋前。卧看珊瑚不著帘。
南乡子 忆颍尾樱桃牡丹之盛，追写前游，因悼蒲庵、考功各一首 其二
作者：李良年
朝代：清
体裁：词

留摘鸟衔边。细写匀红压盏圆。饱食令君颜色好，空传。剩得新词唱翠钿。
南乡子·其三
作者：李良年
朝代：清
体裁：词

沙白柳桥东。问讯筠阑第几丛。绿了蘼芜归思晚，匆匆。剪赠春痕一尺红。
南乡子·其四
作者：李良年
朝代：清
体裁：词

汲水费连筒。旧谱花师笑未工。叹息酒人云散后，屏风。记点曹蝇小字中。
南乡子·忆颍尾樱桃牡丹之盛，追写前游，因悼蒲庵、考功各一首
作者：李良年
朝代：清

风骤小篷偏。淮雨吹花恰半船。忆访故人清颍尾，斋前。卧看珊瑚不著帘。留摘鸟衔边。细写匀红压盏圆。饱食令君颜色好，空传。剩得新词唱翠钿。沙白柳桥东。问讯筠阑第几丛。绿了蘼芜归思晚，匆匆。剪赠春痕一尺红。汲水费连筒。旧谱花师笑未工。叹息酒人云散后，屏风。记点曹蝇小字中。
古倾杯·匏卮
作者：李良年
朝代：清

径惹风丝，畦翻露叶，谁种茅茨下。吾家六样，销沉后、解事犹传僧舍。平添一架花阴，垂垂满夏。霜镔旋削，酒卮纷把，松子试剥，淡著浅香微赭。闲摒挡、蔬筵堪亚。念只有、盆携老瓦。记绣水流传，碧山槎古，从此双论价。轻衔最好饮伴。何处但、白袷宜寻，朱门定讶。岁岁共汝，竹溪莲社。
史梦兰继室田太夫人九十大寿
作者：李良年
朝代：清
体裁：联

棠北萱花，映九节杖；阶前玉树，奉百岁觞。
喜迁莺·寄题鲍声来草庭
作者：李良年
朝代：清

隐囊纱帽。有画里数椽，柘湖清杳。松子香边，藤阴架底，深护一阑芳草。似整又斜，云根小叠，落花慵扫。休嫌窄，看移茵著屐，尽容吟啸。捲帘湖色绕。比镜水山阴，辋水蓝田好。未识君时，曾经此渡，门外几枫残照。许我结邻否，便料理烟蓑垂钓。君且去，待白蘋风起，故人船到。
天香·为丘慎清题兰花小册
作者：李良年
朝代：清

空谷无媒，众芳犹伍，横琴一曲曾写。梅子黄时，他年长记，摒挡翠瓷红架。数茎冰雪，天付与、送春销夏。叹息管夫人后，更谁点染无价。今朝画图重把。展生绡、乍疑香惹。携向风前欲动，月中低亚。一自沅湘倚枻，恁多负芳丛小窗下。无限秋怀，为君题画。
天香·龙涎香
作者：李良年
朝代：清

截竹声收，啖花唇滑，探珠试约同去。远市浮银，长鱼漾渌，掠取梦中铅露。轻圆才印，尽麝水、兰芬同炷。依旧难驯心性，濛濛吹作烟雾。脂盒粉奁曾伍。小鬟携、画屏遮处。箫局横陈付与，萦回千缕。今日篆痕重袅，叹雨绝、云垂渺无据。须草平铺，欲熏还住。
好事近·秦淮灯船
作者：李良年
朝代：清

相对捲珠帘，中有画桡来路。花烬玉虫零乱，串小桥红缕。横箫络鼓夜纷纷，声咽晚潮去。五十五船旧事，听白头人语。
婆罗门令·蓝村规予久不遂结茅之约，寄此订后期
作者：李良年
朝代：清

前岁别、满溪风燕。今岁别、又半汀霜雁。两度丁宁，只说我、归耕晚。真负汝，十载西畴伴。衰杨外，枫乍染。峭帆轻、一霎吴江远。松扉竹屋村南路，粗就也、早归梦先占。故人应笑，依旧门掩。准拟来春，相见不是梅花岸。定是桃花岸。
定风波·洞庭湖候风
作者：李良年
朝代：清

南梦帆低北梦高。篙师三暮复三朝。柳毅祠前风浪紧。遥问。峨眉晴雪几峰销。除却青天何所见。山远。渔灯凫栅总迢迢。冷浸无声光碎叠。明月。隔船横笛可怜宵。
宣府
作者：李良年
朝代：清

龙沙燕尾承平日，北顾频烦玉辇游。尚有罗裙传乐府，翻随羌管作边愁。行宫寂寞双槐树，御气销沈旧酒楼。白马青丝何限恨，徐常功业总荒丘。锁钥从来借重臣，貂珰本意揖黄巾。一时坐失关门险，千里俄催鼓角新。日落诸陵谁系马，客逢三月易伤春。中丞祠下摩苍碣，始信孤忠亦有邻。
宣府·其一
作者：李良年
朝代：清

龙沙燕尾承平日，北顾频烦玉辇游。尚有罗裙传乐府，翻随羌管作边愁。行宫寂寞双槐树，御气销沈旧酒楼。白马青丝何限恨，徐常功业总荒丘。
宣府·其二
作者：李良年
朝代：清

锁钥从来借重臣，貂珰本意揖黄巾。一时坐失关门险，千里俄催鼓角新。日落诸陵谁系马，客逢三月易伤春。中丞祠下摩苍碣，始信孤忠亦有邻。
宣府人日
作者：李良年
朝代：清

烽台石戍晓烟平，人日逢人载酒行。客久渐多新岁感，边方倍起故园情。围炉小伎兼筝笛，出郭诸山半雨晴。骑马不愁归路晚，江乡犹及听啼莺。
宿刘家园子苏孝廉懋斿过话是夕有兵信且值雷雨大作与懋斿同赋
作者：李良年
朝代：清

浪传兵气到藤萝，长者仍携枕簟过。万事酒边增磊砢，一镫林外忽江河。交论颍汝英雄见，诗话源流正变多。欲问妙香行乐否，樱挑落尽奈春何。
寄查韬荒夏重德尹兄弟
作者：李良年
朝代：清

念君磊落好兄弟，家在龙山黄叶村。久阙寄书秋雁笑，忆曾纵酒雪镫昏。传闻易改新烽火，耕凿粗安旧筚门。见说耽游闲送日，岁寒丘壑肯相存。
寄查韬荒夏重德尹兄弟
作者：李良年
朝代：清
体裁：七言律诗

念君磊落好兄弟，家在龙山黄叶村。久阙寄书秋雁笑，忆曾纵酒雪镫昏。传闻易改新烽火，耕凿粗安旧荜门。见说耽游闲送日，岁寒丘壑肯相存。
将之塞上呈汪苕文农部
作者：李良年
朝代：清

出塞将炎月，辞家属早春。间关谙异地，辛苦怅征尘。莫讶临邛客，多惭入洛人。筑宫虚碣石，开阁渺平津。少日耽词藻，穷搜笑等伦。澜期回砥柱，源欲溯江岷。实类三都拙，浑忘陋巷贫。端居昧生理，雅志在经纶。竽瑟违齐好，璠玙閟楚珍。登临谐夙抱，攀陟此良辰。辕下仍歌凤，台边想获麟。黄河流浩淼，泰岱势嶙峋。行路难犹昔，干时数益屯。含愁非卫玠，不乐似崔骃。敢信文堪卖，悬知德有邻。句吴才挺出，华省笔如神。白璧何论价，银章已至身。长卿终侍从，方朔岂沈沦。贡墨隃糜贵，花笺侧理新。群公追正始，夫子独深醇。待漏陪青琐，薰香觐紫宸。朝回接风素，坐次豁天真。兼肯酬支遁，还疑类许询。谈空恒亹亹，持论转循循。后起看承盖，前贤叹积薪。泛舟殊访戴，投辖幸依遵。京国招携罢，关山入望频。更严凄觱篥，谷险怯车轮。大漠原趋汉，长城直控秦。防秋余垒在，避暑故楼湮。雕鹗分屯戍，鸳鸯问水滨。时平纾北顾，岁远记西巡。惜别虽千里，睽违只几旬。从军宁我愿，草檄久无因。河朔刘松酒，江东张翰莼。仙郎傥相忆，慷慨报情亲。
尉迟杯·恺似至濠梁除夕分韵
作者：李良年
朝代：清

同云暮。正朗吟双鬓明朝句。嘶来一骑红鸯，恰系玉梅开处。撒盐飞絮。解留人、白遍淮西渡。更添他、侍史衣香，绝胜锦毹歌舞。灯前休怅羁旅。把越怨、闽愁阑入吴语。牙藕传杯，瓶花亚袖，半卷麦光堪妒。旗亭上、小鬟三五。待争唱、孙郎新词谱。奈春风、去雁萧萧，人被雁声催去。
小阑干·题电发枫江渔父图
作者：李良年
朝代：清

年时枫底白鸥乡。欸乃一溪凉。今日重寻，冷红十里，不见旧渔郎。君言鉴曲终须乞，此事且商量。满地江湖，渐无人矣，容我占沧浪。
尾犯·笋
作者：李良年
朝代：清

竹风春尾，听捎檐剩有，去年疏翠。园官笑指，轻雷后迸，新泥斜碎。篱边乍见，又穿过、邻墙背。记先尝、最是江南，果然燕子来未。犹忆晓垞烟际。山童担，向水市。正采桑时候，除了蚕娘，更无人讳。花乳瓯香，朱樱树晚，相逢长是。待何日、玉版闲寻，青鞋重访萧寺。
平越城楼纵目因追往事
作者：李良年
朝代：清

七盘坡上青烟浓，黎峨落日明千松。女墙欹仄异中土，蜿折一线随山踪。行人散策郭门顶，秋声瑟飒愁吴侬。楚桥蜀笮衣衽接，此地旧不输蛮賨。绍圣之际明堂开，伶衣短后诸番从。礼视交址乃特杀，牂牁未得称附庸。是时田杨独雄踞，奄席思播为强宗。明家宣慰号藩屏，讵意肘腋生边烽。青蛇失险应龙死，水西突骑纷来攻。本朝捍御越前古，乃有窃据称王封。兴安台榭已池沼，山魈苦竹吹荒墉。百余年间用兵处，拔马欲去生悲风。近闻父老望休息，赛神里社喧春冬。绾椎蛮女解持锸，种花邑宰行劝农。宜娘垒下静秋柝，玉华云气开诸峰。山川俯仰月东出，挥手不谒张三丰。
应天长·晓行
作者：李良年
朝代：清

半肩衾枕初寒夜。客舍如船霜在瓦。小灯清，残月下。不耐荒鸡兼枥马。晓行山入画。一簇衰杨亭榭。记得乡帆初挂。柳絮纷纷下。
忆方虎客宛温
作者：李良年
朝代：清

牂牁秋绿晚萋萋，五十邮亭到越溪。不敢更嗟乡国远，有人还在万峰西。
念奴娇·送无定归黄山，用曹顾庵原韵
作者：李良年
朝代：清

旧山何处，想紫阳天半，溪潭幽绝。市隐扬州挥手去，一任雨玲风铁。水渌新安，花浓樵贵，处处雏莺舌。草堂云闭，且教俗士回辙。试听榜曲催人，乍怜倾盖，又作离亭别。望里峰峦三十二，丹灶请君重热。晓露船窗，春泥马足，我悔饥驱拙。子猷兴在，买舟还弄晴雪。
怀顾宁人处士
作者：李良年
朝代：清

藏书满天下，之子独间关。襆被穿云往，残碑拓险还。羊肠疑汉史，鸟迹辨嵩山。叹息草元者，栖栖蓬户间。
惜秋华·牵牛花
作者：李良年
朝代：清

乱插疏筠，讶西风吹挂，碧绡如剪。昨夜露华，涓涓冷波盈盏。生来只恋秋河，开不到、斜阳都捲。谁伴。有流萤半檐，凉蛩一院。婉约尽堪玩。甚朝朝暮暮，把铅容频换。微雨乍晴，低翠几番深浅。年时忆控帘钩，映小窗、暑残清簟。休唤。怕停梭、那人愁见。
惜红衣·荷花紫草
作者：李良年
朝代：清

瓣著燕支，房匀菡萏，暖风吹遍。不向清漪，柴门望中远。嫣然自笑，付蝶翅、蜂腰閒占。荒岸。才过禁烟，一村村都艳。黏空万点。香路嘶骝，花鬉杳难见。乍疑仙褥，曾斗武夷幔。添个冶妆人到，似叠锦江春浣。只惯遮罗袜，不比绿芜痕浅。
折红梅·白下访蘅圃，同分虎话至夜分，别后却柬，兼讯俞邰
作者：李良年
朝代：清

泊春江无那，灯收水市、玉蟾才瘦。笑传杯红捲半莲，郎官爱客依旧。香残燕口。便话到将眠时候。不应认做，此度初逢，记楚榜燕亭，曾梦携手。对床人在。奈滚滚车帆，匆匆琴酒。刚消得旅愁多少，城鸦又闻翻柳。装书马首。凭寄语温陵黄九。算只负了，灵谷梅花，趁东风零乱，一鞭吟袖。
折红梅·锡山舟中遣兴
作者：李良年
朝代：清

倚低篷三尺，半生南北，似溪渔惯。甚当年偏喜问津，近来踪迹都倦。秋衣乍典。休辜负酒家新幔。总难消得，此际闲情，且洗研惊鸥，折苇呼雁。乱峰青过，又镜渌层层，落霞渐远。斜阳澹茗烟和梦，愁人正抛书卷。流莺细啭。只认做江春才换。睡起却是，柔橹声中，有翠裙双语，白沙枫岸。
拜方正学先生祠四十韵
作者：李良年
朝代：清

绝学吾乡重，孤忠异代存。丰姿留想像，瞻捧肃蘋蘩。忆昔回天步，灾躔切帝阍。金瓯成仓卒，玉叶久翩反。册府盟何补，宗城坏有源。狧糠诚在计，寒齿及雄藩。议惜移封寝，谋同筑舍烦。渔阳师剽锐，上国羽飞骞。江左懿亲睦，师中叔父尊。绛侯驰壁垒，东越走连蹇。叹息楼船误，凭陵突骑喧。浮云深建业，宫雨湿朝元。锁啮江腰断，沙衔地肺昏。控弦江总宅，吹角谢公墩。马饮重湖隘，烽投入水浑。高飞愁燕子，间道失龙孙。劝进纷天策，讴吟到朔辕。袈裟终在野，衰绖岂酬恩。诏纸层霄碎，纲常一字论。漂零轻十族，慷慨望千门。碧血凝沾洒，丹心激弟昆。燕封虚饵蠋，乡梦不归温。佳气钟山换，新麾幕府翻。冠裳犹未忝，刀锯更何言。尚想纷钩射，当时下殿奔。不成悲鲍永，讵敢哭陈蕃。士有平陵义，文招屈子魂。黄蒿歌逼仄，白日些烦冤。席帽三山市，舆尸百草根。长时深露，何地剪春幡。密网蠲中叶，新祠起断原。都人还俎豆，隧道几凉暄。故友嗟邻近，余辉照隔垣。松移荒木末，阶净长兰荪。仰止从遗史，经过感旧村。更看金作铸，重假石为樽。历历桑田改，纷纷赤羽屯。碑珉承赑屃，客泪落獶猿。羌管凄神曲，吴羹荐瓦盆。江花墓门路，长对孝陵园。
拜方正学先生祠四十韵
作者：李良年
朝代：清
体裁：五言排律

绝学吾乡重，孤忠异代存。丰姿留想像，瞻捧肃蘋蘩。忆昔回天步，灾躔切帝阍。金瓯成仓卒，玉叶久翩反。册府盟何补，宗城坏有源。狧糠诚在计，寒齿及雄藩。议惜移封寝，谋同筑舍烦。渔阳师剽锐，上国羽飞鶱。江左懿亲睦，师中叔父尊。绛侯驰壁垒，东越走连蹇。叹息楼船误，凭陵突骑喧。浮云深建业，宫雨湿朝元。锁啮江腰断，沙衔地肺昏。控弦江总宅，吹角谢公墩。马饮重湖隘，烽投入水浑。高飞愁燕子，间道失龙孙。劝进纷天策，讴吟到朔辕。袈裟终在野，衰绖岂酬恩。诏纸层霄碎，纲常一字论。漂零轻十族，慷慨望千门。碧血凝沾洒，丹心激弟昆。燕封虚饵蠋，乡梦不归温。佳气钟山换，新麾幕府翻。冠裳犹未忝，刀锯更何言。尚想纷钩射，当时下殿奔。不成悲鲍永，讵敢哭陈蕃。士有平陵义，文招屈子魂。黄蒿歌逼仄，白日些烦冤。席帽三山市，舆尸百草根。长时深䪥露，何地剪春幡。密网蠲中叶，新祠起断原。都人还俎豆，隧道几凉暄。故友嗟邻近，余辉照隔垣。松移荒木末，阶净长兰荪。仰止从遗史，经过感旧村。更看金作铸，重假石为樽。历历桑田改，纷纷赤羽屯。碑珉承赑屃，客泪落獶猿。羌管凄神曲，吴羹荐瓦盆。江花墓门路，长对孝陵园。
探春慢·答淮江
作者：李良年
朝代：清

竹里溪腰，柳边沙尾，听莺书屋曾到。新咏如陵，古怀如稚，城北休誇美好。两度班荆别，又绿过、几番芳草。尺书谢尔殷勤，招下楚天阳鸟。细数酒俦琴侣，叹炉底笛边，离恨多少。白发伤春，綵毫掷地，长怕被青山笑。五十逃禅句，那早遣、故人知道。果否移舟，苍苔为君亲扫。
摘得新·题海棠画扇
作者：李良年
朝代：清

春未央。画中开更长。锦奁曾叠处，似闻香。为君障马青芜去，斗红妆。
摸鱼儿·题晋贤秋晓读书图用蓝村韵
作者：李良年
朝代：清

洗尘襟、尽堪消受，长廊风散微暑。画中丰度三秋忆，淡囗帽纱衫贮。天送与。正一片蕉阴，绿到煎茶处。才人杜许。看丁卯乌丝，樊川红粉，惆怅隔帘语。诗家婢，底事细腰如楚。手香应罥残楮。螺奁古砚新书水，别调且翻三吕。吟肯住。算满眼浮云，野马君无取。可容赌墅。便载了棋枰，花边系缆，来作少年侣。
摸鱼子·莼
作者：李良年
朝代：清

记年时、千丝萦釜，名泉催汲寒溜。红尖细糁花瓷滑，竹下厨烟清昼。盐下后。问此味云间小陆还知否。酪浆枉斗。但酥样钗茎，难粘双筋，说甚剪松韭。家山远，镜面拖蓝依旧。浮名何似杯酒。木兰艇子牵情处，摘得满笼消受。秋八九。又不比春三二月青青候。书传素手。道越客迟归，吴鲜早卖，输与钓鱼叟。
春光好
作者：李良年
朝代：清

人易别，信难期。梦来迟。不种桃根折柳枝。枉相思。解语闲花开候，画眉小鸟啼时。斗帐捲香曾一笑，玉钩知。
春风袅娜·送查秦望任晋宁州守
作者：李良年
朝代：清

正千林初碧，莺到山间。对楚尾，乱峰妍。忽朝来、见说使君西去，留春无策，又送征鞍。五马青莎，双旗赭岭，帕首蛮童夹道看。随意轻茵柳绵外，迎人空翠彩云边。风物滇南尽好，芳甘无数，绿波里、叶叶嘉莲。沙际市，郭门船。人家如画，半入溪烟。拄笏西窗，应多爽气，放衙东阁，定倚新篇。古来才子，有碧鸡作颂，冉駹驰檄，亦向南天。
暂归南村题山房左壁
作者：李良年
朝代：清

特立人千载，平生酒数卮。水清闲钓手，园小负花师。招鹤从初好，听莺已后时。向来湖海意，寂寞短筇知。溪南三折水，近亦号沧浪。竹外斜通渡，梅边侧置房。宁甘老圃学，欲买异书藏。抱膝非孤坐，春风到草堂。斜日明墟落，花时步屟过。游人不醉少，好鸟未归多。发白耽幽事，山青对独歌。百年身世感，俯仰旧庭柯。
暂归南村题山房左壁·其一
作者：李良年
朝代：清

特立人千载，平生酒数卮。水清闲钓手，园小负花师。招鹤从初好，听莺已后时。向来湖海意，寂寞短筇知。
暂归南村题山房左壁·其三
作者：李良年
朝代：清

斜日明墟落，花时步屟过。游人不醉少，好鸟未归多。发白耽幽事，山青对独歌。百年身世感，俯仰旧庭柯。
暂归南村题山房左壁·其二
作者：李良年
朝代：清

溪南三折水，近亦号沧浪。竹外斜通渡，梅边侧置房。宁甘老圃学，欲买异书藏。抱膝非孤坐，春风到草堂。
暗香·水仙
作者：李良年
朝代：清
体裁：词

秋花过了。对满除残叶，双鬟催扫。试卷重帘，别有幽香送晴沼。汉口烟波正杳。况洛水、微茫难到。想罗袜、定怯深寒，恋此一亭小。清晓。为谁好。待翠被香残，冶妆侵早。下阶一笑。摘取怜他鬓边袅。欹石浅栏相映，应不比、镜中低照。钗溜也、斜立处，更须悄悄。
暗香·绿萼梅
作者：李良年
朝代：清

春才几日。早数枝开遍，笑他红白。仙径曾逢，萼绿华来记相识。修竹天寒翠倚，翻认了、暗侵苔色。纵一片、月底难寻，微晕怎消得。脉脉。清露湿。便静掩帘衣，夜香难隔。吴根旧宅。篱角无言照溪侧。只有楼边易坠，又何处、短亭风笛。归路杳、但梦绕，铜坑断碧。
月下笛·分虎客秣陵，龚蘅圃属以书来索予倚声，即用蘅圃寄融谷调奉简
作者：李良年
朝代：清

白下迢迢，金荃胜侣，停杯念远。相携处、更有吾家未归雁。浮名自笑轻于絮，傍酒社、词场总倦。讶题残红藕，书来犹问，向时吟卷。望断。江南岸。梦桃叶莺捎，柳丝鸦散。昔游系缆，潮痕云影频换。镵诗忆扫僧墙粉，了翠壑、前盟未晚。便结个、小茅斋，斗尔一双斑管。
朱碧山银凿落歌呈孙少宰退翁朱十倡
作者：李良年
朝代：清

退翁斋中花底酌，当筵示我银凿落。摩挲坐上一再看，知是吾乡碧山作。至元月日镌弯环，古纹半蚀青苔斑。槎丫飒飒势欲飞，宛若放舸沧溟间。横眠有客凌风渡，点缀衣裾逼生趣。玉缸真拟泻明河，为送张骞月支去。雕锼无迹把玲珑，不解杯腹何由空。鸬鹚琥珀皆不数，夜光金屈难为工。主人更劝勿挥手，旧事流传犹在口。元家学士数临川，秘阁相将此为寿。引杯谢客客赋诗，文采翩然动僚友。乱离以来嗟失一，往时作双今不偶。叹息人间四百春，斜阳细雨漉残巾。梨花绝胜葡萄酿，傲尔乘槎海上人。
朱碧山银凿落歌呈孙少宰退翁朱十倡
作者：李良年
朝代：清
体裁：古风

退翁斋中花底酌，当筵示我银凿落。摩挲坐上一再看，知是吾乡碧山作。至元月日镌弯环，古纹半蚀青苔斑。槎桠飒飒势欲飞，宛若放舸沧溟间。横眠有客凌风渡，点缀衣裾逼生趣。玉缸真拟泻明河，为送张骞月支去。雕锼无迹把玲珑，不解杯腹何由空。鸬鹚琥珀皆不数，夜光金屈难为工。主人更劝勿挥手，旧事流传犹在口。元家学士数临川，秘阁相将此为寿。引杯谢客客赋诗，文采翩然动僚友。乱离以来嗟失一，往时作双今不偶。叹息人间四百春，斜阳细雨漉残巾。梨花绝胜葡萄酿，傲尔乘槎海上人。
柳梢青·建溪归舟泊旧馆同尹侯介臣
作者：李良年
朝代：清

小泊沙村，旧曾来处，细认柴门。子久秋山，襄阳雨树，正带斜曛。猿多雁少休论。且共把、天涯数樽。半舫香兰，一灯红叶，三四归人。
柳梢青·怀友人在白下
作者：李良年
朝代：清

春事闲探，日斜风细，叶叶轻帆。燕子来时，梅花落尽，人在江南。晚来何处停骖。携手地、王孙旧谙。白下残钟，青溪远笛，今夜难堪。
栗子关十六韵
作者：李良年
朝代：清

峻极重关势，艰难独客经。梯航原梗绝，中外划郊坰。天作西南障，山开大小屏。路应庄蹻始，地自伏波宁。遗庙崇新祀，残碑失旧铭。士田纷犬俗，樵采怯鸠形。往事闻开国，殊方久不庭。王师频阅岁，使节几衔星。鬼斧横飞栈，神功直建瓴。虚无云汉逼，缥缈渌江渟。鸟道层巅接，猿声下界听。半肩欹绝壁，一发上空冥。石到诸蛮黑，枫过二酉青。炎风高瘴疠，晴日俯雷霆。岂有神明护，真疑虎豹扃。杖藜无恙在，珍重别山灵。
桂枝香·忆往
作者：李良年
朝代：清

粉墙如雪。认枇杷几树，是相思叶。水榭吹红，点点上他裙屧。玉钩暗捲玲珑竹，尽移灯、载愁双楫。鞋香钿落，懒云微映，枕函斜月。记密写、薤书螺盒。有蛱蝶见来，鹦鹉能说。十载征衫，只做一番离别。乞浆崔护今憔翠，怕重寻、笑人桃靥。如何梦里，相逢依旧，好花时节。
桂枝香·蟹
作者：李良年
朝代：清

早粳刈了，正坠叶点溪，半篙秋水。郭索无声，横蹴晚凉疏苇。延缘野老投竿罢，又潜来、鹭沙边舣。满携双簏，数钱长在，晓风渔市。又重趁、天涯倦旅。把江北江南，闲较丰味。唤煮看擎，小叠赭衣匡背。珊瑚难得春葱擘，迸微红、水晶盘腻。菊香搓后，长亭一任，酒帘摇翠。
桂枝香忆往
作者：李良年
朝代：清
体裁：词

粉墙如雪。认枇杷几树，是相思叶。水榭吹红，点点上他裙屧。玉钩暗卷玲珑竹，尽移灯、载愁双楫。鞋香钿落，懒云微映，枕函斜月。
记密写、薤书螺盒。有蛱蝶见来，鹦鹉能说。十载征衫，只做一番离别。乞浆崔护今憔翠，怕重寻、笑人桃靥。如何梦里，相逢依旧，好花时节。
梦芙蓉·濠梁客舍夜雪
作者：李良年
朝代：清

不眠更漏几。有冻雪低压，浓浓檐际。乍窥似月，密洒渐侵耳。看残灯著蕊。研边添了寒意。绣被重薰，倩坊南旧蝶，将梦过淮水。幂尽荒篱冷翠。分付青猿，朴晓枝扶起。那能归去，诗卷挂驴背。忆故园竹底。红窗粉板声细。料得愁人，捲流苏正懒，闲杀小鬟睡。
次韵王西樵司勋春夜兼书别思
作者：李良年
朝代：清

邗上江梅已半零，暗香萧瑟雨沈冥。窗斜竹影摊书坐，风细林柯隔幔听。入洛司空琴自好，过江仆射酒难醒。明朝怕见隋堤柳，此是长亭第一亭。
步蟾宫·为高澹人内翰题半榴图。内翰雨中入直，上手赐殿前白石榴一颗，拜食其半，携归作是图也
作者：李良年
朝代：清

房皴玳瑁移宫扇。疏雨过、赐来秋苑。分明三十八珠胎，到写入、吴绡才半。边鸾几颗轻红染。记旧谱、宣和曾按。争如冰椀擘初匀，带露叶、欹斜一剪。
步蟾宫·为高澹人内翰题半榴图。内翰雨中入直，上手赐殿前白石榴一颗，拜食其半，携归作是图也
作者：李良年
朝代：清
体裁：词

房皴玳瑁移宫扇。疏雨过、赐来秋苑。分明三十八珠胎，到写入、吴绡才半。边鸾几颗轻红染。记旧谱、宣和曾按。争如冰碗擘初匀，带露叶、欹斜一剪。
水调歌头·吴门酒家书事
作者：李良年
朝代：清

晚雨飒初过，烟柳趁斜风。吴姬唤客何处，峰影在帘栊。竹下横阑几曲，罗袜半遮苔径，冷翠倚疏红。对酒竟须住，枕簟小楼东。残阳里，云欲断，水连空。清歌一缕何似蘋叶藕花中。料得江边凉候，定有寻香冶伴，沿镜亚秋篷。更拟淩波去，两浆试随侬。
水龙吟·白莲
作者：李良年
朝代：清

陂塘五月风来，水荭花外娟娟别。一湾销夏，满池香影，数茎冰雪。瓣立蜻闲，须粘蝶小，也怜清绝。料新妆慵斗，盈盈坠粉，早洗尽、胭脂靥。犹记东林千叶。笑棼陀、楚人曾说。冶游更忆，江乡秋蚤，玉纤思折。白舫斜穿，冷蟾移映，水云明灭。只此时难认，等闲湿了，画罗裙褶。
水龙吟·赠凤于被园偕隐
作者：李良年
朝代：清

水村断续风香，念山湾口柴扃下。冶春十亩，红燃翠冷，东阳亭榭。彭泽将行，鹿门未老，隐何为者。仿来禽奉橘，书翻种树，都付与，簪花写。夏果离离入画。缀深枝、鼬穿藤挂。橐驼去后，锄教阿段。满畦泉泻。杏可研浆，柑须酿酒，曲房清暇。怕一行作吏，箯舆并载，晓猿惊也。
江城子·分虎方对客饮予归自颍上
作者：李良年
朝代：清

惠连书阁对徵川。雨帘纤。一溪烟。梅子黄时，新绿水平滩。正值故人商秉烛，刚照着，远归船。小庭已过艳阳天。上疏帘。海榴偏。除却酒垆，只合抱书眠。冷淡生涯消战日，桐叶底，又二年。